text:
 |
 52011PC0794
 Priekšlikums EIROPAS PARLAMENTA UN PADOMES REGULA par patērētāju strīdu izšķiršanu tiešsaistē (Regula par patērētāju ODR) /* COM/2011/0794 galīgā redakcija - 2011/0374 (COD) */
 PASKAIDROJUMA RAKSTS
 1.
 Priekšlikuma konteksts
 Šo priekšlikumu kopā ar priekšlikumu
 direktīvai par patērētāju strīdu alternatīvu
 izšķiršanu (“Direktīva par patērētāju ADR”), ir
 jāskata saistībā ar centieniem uzlabot iekšējā
 mazumtirdzniecības tirgus darbību, jo īpaši veicinot
 patērētāju tiesību aizsardzību, kas saistīta ar
 pārrobežu e-komercijas darījumiem.
 Pašlaik piedāvātās ADR
 shēmas tādu patērētāju strīdu risināšanai,
 kas saistīti ar e-komercijas darījumiem, ir sadrumstalotas un
 nepilnīgas. Turklāt, lai gan puse esošo ADR shēmu
 piedāvā patērētājiem iespēju iesniegt savu
 sūdzību tiešsaistē, ļoti nedaudzas piedāvā
 patērētājiem iespēju veikt visu procedūru
 tiešsaistē (izmantojot tiešsaistes strīdu izšķiršanas rīku
 – ODR)[1].
 Apstrādājot visu procesu tiešsaistē, varētu ietaupīt
 laiku un tiktu atvieglota saziņa starp pusēm.
 Attīstoties
 e-komercijai, tirgi, kuros uzņēmumi un patērētāji
 darbojas, ir kļuvuši ievērojami lielāki un aptverošāki un
 sniedzas pāri valstu robežām. Patērētāji
 un tirgotāji tomēr uzskata, ka ir riskanti iesaistīties
 pārrobežu e-komercijas darījumos, jo darījuma virtuālā
 rakstura dēļ nebūtu viegli risināt attiecīgos
 strīdus.
 Tā kā nav efektīvu tiesību
 aizsardzības procedūru sūdzībām, kas saistītas ar
 pārrobežu tiešsaistes darījumiem, tas nelabvēlīgi
 ietekmē gan patērētājus, gan uzņēmumus.
 Patērētājiem rodas zaudējumi, ja tiem nav iespējas
 iepirkties tiešsaistē pāri robežai, tādējādi tie nevar
 salīdzināt produktu izmaksas plašākā ES tirgū un
 iegādāties šos produktus tur, kur tas ir lētāk.
 Uzņēmumiem, jo īpaši maziem un vidējiem
 uzņēmumiem, ir grūtāk apgūt administratīvos
 resursus, kas ir vajadzīgi, lai risinātu strīdus ar
 patērētājiem, kuri dzīvo citā dalībvalstī.
 Tas kavē digitālā iekšējā tirgus attīstību.
 Stratēģijas “Eiropa 2020”
 pamatiniciatīva “Digitālā programma Eiropai”[2]
 paziņoja par ES stratēģiju alternatīvas strīdu
 izšķiršanas sistēmas uzlabošanai, norādot, ka Komisija
 “izstrādās ES mēroga tiešsaistes tiesību aizsardzības
 rīku e-komercijai”, lai palielinātu patērētāju un
 uzņēmumu uzticēšanos digitālajam tirgum. 2011. gada
 Aktā par vienoto tirgu[3]
 viena no galvenajām prioritātēm bija “nodrošināt, lai tiktu
 ieviesti ārpustiesas pārsūdzības līdzekļi, kas
 varētu garantēt vienkāršu, ātru un lētu
 risinājumu patērētājiem un kas ļautu saglabāt
 uzņēmumu attiecības ar to klientiem. Šajā
 pamatdarbībā ir paredzēts pasākumu bloks
 attiecībā uz tirdzniecību tiešsaistē”.
 Ņemot vērā
 konstatētās problēmas, ierosinātās regulas
 mērķis ir izveidot ES mēroga sistēmu strīdu
 izšķiršanai tiešsaistē (ODR), lai veicinātu strīdu
 atrisināšanu starp tirgotāju un patērētāju
 saistībā ar preču pārdošanu vai pakalpojumu sniegšanu
 tiešsaistē pāri robežai.
 2.
 Apspriešanās ar ieinteresētajām
 personām un ietekmes novērtējuma rezultāti
 2.1.
 Ekspertu atzinumu apkopošana un
 apspriešanās ar ieinteresētajām personām
 Vairākos pētījumos, ko Komisija
 veikusi par patērētāju strīdu alternatīvu
 izšķiršanu (ADR), ir risināti jautājumi, kas
 saistīti ar tiešsaistes strīdu izšķiršanas instrumentiem. Tie ir
 2009. gada “Study on the use of Alternative Dispute resolution in the
 European Union (Pētījums par alternatīvas strīdu
 izšķiršanas izmantošanu Eiropas Savienībā)”, kurā veikta
 pašreizējo ADR shēmu un to darbības padziļināta
 analīze visās dalībvalstīs, pētījums par
 patērētāju tiesību aizsardzību ES[4], “Assessment
 of the compliance costs including administrative costs/burdens on businesses
 linked to the use of Alternative Dispute Resolution (ADR)
 (Novērtējums par atbilstības izmaksām, tostarp
 administratīvām izmaksām/slogu uzņēmumiem, kas
 saistītas ar alternatīvu strīdu izšķiršanu)”
 (2011. g.) un pētījums par “pārrobežu ADR Eiropas
 Savienībā” (2011. g.).
 Sabiedriskajā apspriešanā par ADR izmantošanu, ko
 uzsāka 2011. gada janvārī, tika risināti arī ar ODR
 saistīti jautājumi, un apspriests, kā vislabāk nodrošināt
 patērētāju tiesību aizsardzību pārrobežu
 e-komercijas darījumos[5].
 Lielā mērā tika atbalstīta nepieciešamība uzlabot ODR
 instrumentus, jo īpaši e-komercijas darījumiem, kuros tiek
 saņemts arvien vairāk sūdzību galvenokārt
 saistībā ar lietām par nelielām summām. Jo īpaši
 tika uzsvērts, ka jārisina valodu jautājums un pusēm
 jāsniedz pietiekama informācija par procesu un tā
 rezultātu. Vairākums respondentu vērsa uzmanību uz
 nepieciešamību balstīties uz pozitīvo pieredzi, kas pastāv
 atsevišķās nozarēs.
 Debates, kas notika augstākā
 līmeņa sanāksmē par “alternatīvu strīdu
 izšķiršanu iekšējam tirgum un patērētājiem”, kuru
 2011. gada martā kopīgi organizēja Komisijas dienesti un
 Eiropas Parlaments, liecināja par vispārēju atbalstu
 patērētāju strīdu ODR instrumentu izstrādei,
 izmantojot ES darbību, lai sniegtu skaidrību par nosacījumiem un
 nodrošinātu augstas kvalitātes ADR shēmas visām
 e-komercijas nozarēm. Seminārā “ADR: kā to
 uzlabot?”, ko organizēja 2011. gada aprīļa Eiropas
 Patērētāju sammita[6]
 laikā, tika skarti jautājumi, kas saistīti ar strīdu
 izšķiršanu tiešsaistē.
 Visbeidzot, apspriešanās notika arī
 ar Eiropas datu aizsardzības uzraudzītāju (EDAU).
 2.2.
 Ietekmes novērtējums
 Komisija ir veikusi sīku ietekmes
 novērtējumu (IN), analizējot vairākus politikas risinājumus
 gan attiecībā uz “ADR aptvērumu, informāciju un
 kvalitāti”, gan “ODR pārrobežu e-komercijas darījumiem”.
 Ietekmes
 novērtējumā secināja, ka, tikai izmantojot divus
 instrumentus saistībā ar alternatīvu strīdu izšķiršanu
 (ADR) un strīdu izšķiršanu tiešsaistē (ODR), var
 nodrošināt piekļuvi taisnīgam, pārredzamam un
 efektīvam līdzeklim, lai ārpustiesas kārtībā
 atrisinātu patērētāju strīdus, kas saistīti ar
 pārrobežu e-komercijas darījumiem. It sevišķi regula izveidos ES
 mēroga sistēmu strīdu izšķiršanai tiešsaistē, ar kuras
 palīdzību var efektīvi risināt strīdus, kas
 saistīti ar pārrobežu e-komercijas darījumiem, pamatojoties uz
 kvalitatīvu alternatīvu strīdu izšķiršanu shēmu
 pilnīgu pārklājumu, kas jāsasniedz saskaņā ar
 direktīvu par patērētāju ADR.
 3.
 Priekšlikuma juridiskie aspekti
 3.1.
 ES mēroga tiešsaistes strīdu
 izšķiršanas sistēmas darbība
 3.1.1.
 Eiropas tiešsaistes strīdu
 izšķiršanas sistēmas izveide
 Šā
 priekšlikuma mērķis ir izveidot Eiropas platformu strīdu
 izšķiršanai tiešsaistē (“ODR platformu”).
 ODR platforma ir interaktīva tīmekļa vietne, kas
 piedāvā vienu pieejas punktu patērētājiem un
 tirgotājiem, kuri ārpustiesas kārtībā cenšas
 atrisināt strīdus, kas radušies pārrobežu e-komercijas
 darījumos. Platformai var piekļūt visās
 oficiālajās ES valodās, un tās izmantošana ir bez maksas. ADR
 shēmas, kuras izveidotas dalībvalstīs un par kurām
 paziņots Komisijai saskaņā ar direktīvu par
 patērētāju ADR, elektroniski reģistrēs ODR
 platformā.
 Patērētāji un tirgotāji
 varēs iesniegt sūdzības, izmantojot elektronisku veidlapu, kas
 platformas tīmekļa vietnē būs pieejama visās ES
 oficiālajās valodās. Platforma pārbaudīs, vai
 sūdzību var apstrādāt, un mēģinās iegūt
 pušu piekrišanu, lai nodotu sūdzību šā strīda kompetentajai
 ADR shēmai. Kompetentā ADR shēma saskaņā
 ar reglamentu 30 dienu laikā no sūdzības saņemšanas dienas
 centīsies strīdu atrisināt. ADR shēmai būs
 platformai jāsniedz daži dati saistībā ar strīdu (diena,
 kad par sūdzību informēja puses; diena, kad strīds tika
 atrisināts; strīda iznākums).
 Saskaņā ar priekšlikumu tiks
 izveidots tiešsaistes strīdu izšķiršanas koordinatoru tīkls (“ODR
 koordinatoru tīkls”) — pa vienam kontaktpunktam tiešsaistes
 strīdu izšķiršanai katrā dalībvalstī. ODR
 koordinatoru tīkls sniegs atbalstu ODR platformai iesniegto
 strīdu izšķiršanai.
 3.1.2.
 Informācija par ES mēroga ODR
 sistēmu
 Šajā priekšlikumā noteikts, ka
 tirgotājiem, kas reģistrēti ES un kas darbojas pārrobežu
 e-komercijā, patērētāji jāinformē par ODR
 platformu. Šai informācijai ir jābūt viegli, tieši, skaidri un
 pastāvīgi pieejamai tirgotāju tīmekļa vietnēs,
 kā arī brīdī, kad patērētājs iesniedz
 sūdzību tirgotājam.
 3.1.3.
 Uzraudzība
 Par platformas darbību tiks sagatavots
 ikgadējs darbības pārskata ziņojums. ADR shēmu
 atbilstību šajā regulā noteiktajiem pienākumiem
 uzraudzīs kompetentās iestādes, kas jāizveido
 dalībvalstīs saskaņā ar direktīvu par
 patērētāju ADR. Reizi trijos gados Komisija ziņos
 Eiropas Parlamentam un Padomei par regulas piemērošanu.
 3.1.4.
 Datu aizsardzības noteikumi
 Datus, kurus puses un ADR shēmas
 iekļāvušas ODR platformā, uzglabās datubāzē,
 un tiem piemēros attiecīgos tiesību aktus par datu
 aizsardzību.
 3.2.
 Subsidiaritātes princips
 Priekšlikuma
 pamatā ir Līguma par Eiropas Savienības darbību
 114. pants.
 Izveidojot ES
 mēroga ODR sistēmu pārrobežu strīdu risināšanai
 tiešsaistē, kas pamatojas uz jau pastāvošajām ADR
 shēmām dalībvalstīs, un ievērojot šo shēmu
 reglamentu, tiks nostiprināta uzticība mazumtirdzniecības
 digitālajam iekšējam tirgum un uzņēmumiem pavērsies
 jaunas iespējas.
 Neskatoties uz pašlaik nelielo pārrobežu
 e-komercijas darījumu skaitu, digitālās mazumtirdzniecības
 tirgus dalībvalstīs strauji paplašinās. Tādējādi,
 lai stiprinātu patērētāju un tirgotāju
 uzticēšanos pārrobežu darījumiem tiešsaistē, ir
 jānodrošina vienkāršs, lēts un efektīvs ārpustiesas
 tiesību aizsardzības līdzeklis.
 Lai izveidotu ES mēroga ODR
 platformu, kas ir būtisks instruments e-komercijas veicināšanai, ir
 jārīkojas ES līmenī. Ir ļoti svarīgi Eiropas
 patērētājiem nodrošināt vienādu aizsardzības
 līmeni un veicināt konkurenci starp uzņēmumiem,
 tādējādi palielinot apmaiņu ar ražojumiem un pakalpojumiem
 tiešsaistē un pāri robežām.
 3.3.
 Proporcionalitāte
 Priekšlikums ir saskaņā ar
 proporcionalitātes principu šādu iemeslu dēļ.
 Priekšlikuma nolūks ir
 izstrādāt visefektīvāko veidu, kā sasniegt
 izvirzīto mērķi ar vismazākajām
 salīdzinošajām izmaksām. Tā vietā, lai radītu
 pilnīgi jaunu struktūru ES līmenī, paredzētā
 regulatīvā pieeja pamatojas uz esošajām valstu ADR
 shēmām, kuras atbilst prasībām, kas noteiktas
 attiecīgajos Savienības tiesību aktos.
 Tādējādi ierosinātā
 regula nodrošinās kvalitatīvu ADR pakalpojumu pilnu
 pārklājumu pārrobežu strīdu risināšanai
 tiešsaistē, vienlaikus izmantojot īstenošanas izmaksas tikai
 attiecībā uz pasākumiem, kas papildinās jau esošās
 valstu ADR struktūras.
 Visi ierosinātie noteikumi tika pakļauti
 proporcionalitātes pārbaudei un intensīvai apspriešanai, lai
 nodrošinātu piemērotu un proporcionālu regulējumu.
 4.
 Ietekme uz bužetu
 Šī darbība ir daļa no
 Patērētāju tiesību aizsardzības programmas
 2014.–2020. gadam[7].
 Lai to nodrošinātu, 2012. un 2013. gada budžetu pārdalīs.
 Finanšu apropriācijas, kas paredzētas šā priekšlikuma
 īstenošanai laikā no 2012. līdz 2020. gadam, būs
 EUR 4,586 miljoni pašreizējās cenās. Cilvēkresursi
 tiks nodrošināti, izmantojot attiecīgā
 ģenerāldirektorāta darbiniekus, kuri jau ir iesaistīti
 konkrētās darbības pārvaldībā un ir
 pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ģenerāldirektorātam gada budžeta sadales
 procedūrā piešķirtos papildu resursus un ņemot
 vērā budžeta ierobežojumus. Šim priekšlikumam ir pievienots finanšu
 pārskats.
 2011/0374 (COD)
 Priekšlikums
 EIROPAS PARLAMENTA UN PADOMES REGULA
 par patērētāju strīdu
 izšķiršanu tiešsaistē (Regula par patērētāju ODR)
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par Eiropas
 Savienības darbību un jo īpaši tā 114. pantu,
 ņemot vērā Eiropas Komisijas
 priekšlikumu,
 pēc tiesību akta projekta
 nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[8],
 apspriedusies ar Eiropas datu aizsardzības
 uzraudzītāju,
 rīkojoties saskaņā ar parasto
 likumdošanas procedūru,
 tā kā:
 (1)
 Līguma par Eiropas Savienības
 darbību (LESD) 169. panta 1. punktā un 169. panta
 2. punkta a) apakšpunktā paredzēts, ka Savienībai
 jāveicina augsta patērētāju tiesību aizsardzības
 līmeņa sasniegšana, veicot 114. pantā noteiktos
 pasākumus. Eiropas Savienības Pamattiesību hartas
 38. pantā ir paredzēts, ka Savienības politika nodrošina
 augstu patērētāju tiesību aizsardzības līmeni.
 (2)
 Saskaņā ar LESD 26. panta
 2. punktu, iekšējais tirgus ir telpa bez iekšējām
 robežām, kurā ir nodrošināta preču un pakalpojumu
 brīva aprite. Lai patērētāji uzticētos
 iekšējā tirgus digitālajam aspektam un varētu gūt labumu
 no tā, ir svarīgi viņiem nodrošināt pieeju vienkāršiem
 un lētiem paņēmieniem tādu strīdu izšķiršanai,
 kas radušies saistībā ar preču pārdošanu vai pakalpojumu
 sniegšanu tiešsaistē. Tas jo īpaši attiecas uz gadījumiem, kad
 patērētāji veic pirkumus pāri robežai.
 (3)
 Paziņojumā “Akts par vienoto tirgu”[9] Komisija
 ir noteikusi tiesību aktus par strīdu alternatīvu
 izšķiršanu, to skaitā ir elektroniskā tirdzniecība, jo
 tā ir viens no divpadsmit mehānismiem kā veicināt izaugsmi
 un vairot uzticēšanos vienotajam tirgum.
 (4)
 Eiropadome aicināja Parlamentu un Padomi
 līdz 2012. gada beigām pieņemt pirmo prioritāro
 pasākumu kopumu, lai dotu jaunu stimulu vienotajam tirgum[10].
 (5)
 Iekšējais tirgus ir patērētāju
 ikdienas realitāte, tiem ceļojot, iepērkoties un veicot
 maksājumus. Patērētāji ir galvenie iekšējā tirgus
 dalībnieki, un tāpēc tiem jābūt uzmanības centrā.
 Iekšējā tirgus digitālais aspekts ir būtisks gan
 patērētājiem, gan tirgotājiem. Patērētāji
 arvien biežāk iepērkas internetā, un aizvien vairāk
 tirgotāju pārdod preces tiešsaistē. Veicot darījumus
 digitālajā vidē, patērētājiem un tirgotājiem
 vajadzētu justies pārliecinātiem.
 (6)
 Patērētāju un tirgotāju
 uzticēšanās digitālajam tirgum pieaugs, ja tiem būs dota
 iespēja vienkārši un lēti izšķirt strīdus. Tomēr
 patērētājiem un tirgotājiem joprojām nav viegli rast
 ārpustiesas risinājumus, jo īpaši saistībā ar
 strīdiem, kas rodas, slēdzot pārrobežu tiešsaistes
 darījumus. Tāpēc šādi strīdi pašlaik bieži paliek
 neatrisināti.
 (7)
 Strīdu izšķiršana tiešsaistē var
 nodrošināt vienkāršu un lētu risinājumu, lai ārpus
 tiesas izšķirtu strīdus, kas saistīti ar pārrobežu
 darījumiem tiešsaistē. Tomēr pašreiz trūkst mehānismu,
 kas ļautu patērētājiem un tirgotājiem risināt
 šādus strīdus, izmantojot elektroniskos līdzekļus. Tas rada
 kaitējumu patērētājiem, ir šķērslis
 pārrobežu darījumiem tiešsaistē, rada nevienlīdzīgus
 konkurences apstākļus tirgotājiem un tādējādi
 kavē elektroniskās tirdzniecības attīstību.
 (8)
 Šī regula būtu jāpiemēro
 tādu ar līgumstrīdu ārpustiesas izšķiršanai starp
 patērētājiem un tirgotājiem, kas radušies, tirgotājiem
 pārdodot preces vai sniedzot pakalpojumus pāri robežām
 tiešsaistē. To nevajadzētu piemērot tādiem strīdiem
 starp patērētājiem un tirgotājiem, kas radušies,
 pārdodot preces vai sniedzot pakalpojumus tiešsaistē, ja vismaz viens
 no tiem nav reģistrēts vai nedzīvo Savienības
 dalībvalstī laikā, kad patērētājs pasūta
 šādas preces vai pakalpojumus, vai ja tirgotājs un
 patērētājs ir reģistrēts vai dzīvo tajā
 pašā dalībvalstī.
 (9)
 Šai regulai nevajadzētu skart Eiropas
 Parlamenta un Padomes 2008. gada 21. maija
 Direktīvu 2008/52/EK par konkrētiem mediācijas aspektiem
 civillietās un komerclietās[11],
 Padomes 2000. gada 22. decembra Regulu (EK) Nr. 44/2001 par
 jurisdikciju un spriedumu atzīšanu un izpildi civillietās un
 komerclietās[12],
 Eiropas Parlamenta un Padomes 2007. gada 11. jūlija Regulu (EK)
 Nr. 864/2007 par tiesību aktiem, kas piemērojami
 ārpuslīgumiskām saistībām (Roma II)[13] un
 Eiropas Parlamenta un Padomes 2008. gada 17. jūnija Regulu (EK)
 Nr. 593/2008 par tiesību aktiem, kas piemērojami
 līgumsaistībām (Roma I)[14].
 (10)
 Definīcijai “patērētājs”
 būtu jāattiecas uz fiziskām personām, kas darbojas
 ārpus savas komercdarbības, uzņēmuma, amata vai profesijas.
 Tomēr, ja līgums ir noslēgts ar mērķi, kas
 daļēji ir saistīts un daļēji nav saistīts ar
 personas komercdarbību (divējāda lietojuma līgumi) un ar
 komercdarbību saistītais mērķis ir tik ierobežots, ka nav
 dominējošs kopējā piegādes kontekstā, arī
 šāda persona būtu jāuzskata par patērētāju.
 (11)
 Definīcijā “preču pārdošana vai
 pakalpojumu sniegšana tiešsaistē”, būtu jāietver tāds
 preču pārdošanas vai pakalpojumu sniegšanas darījums tiešsaistē,
 kurā tirgotājs vai tirgotāja starpnieks ir piedāvājis
 preces vai pakalpojumus, izmantojot tīmekļa vietni vai citus
 elektroniskos līdzekļus, un patērētājs šīs preces
 vai pakalpojumus pasūtījis minētajā tīmekļa
 vietnē vai ar citu elektronisko līdzekļu palīdzību.
 Tai būtu jāaptver arī gadījumi, kad
 patērētājs ir piekļuvis tīmekļa vietnei vai
 citiem informācijas sabiedrības pakalpojumiem, izmantojot mobilo
 elektronisko ierīci, piemēram, mobilo tālruni.
 (12)
 Šo regulu nevajadzētu piemērot
 tādiem strīdiem starp patērētājiem un
 tirgotājiem, kas radušies saistībā ar bezsaistē pāri
 robežai pārdotām precēm vai sniegtiem pakalpojumiem. Šo regulu
 nevajadzētu piemērot strīdiem starp tirgotājiem.
 (13)
 Šī regula būtu jāskata
 saistībā ar Eiropas Parlamenta un Padomes ........[Office of
 Publications insert date of adoption] Direktīvu ..../.../ES [Office
 of Publications insert reference number] par patērētāju
 strīdu alternatīvu izšķiršanu (direktīva par
 patērētāju ADR)[15],
 kurā paredzēta prasība dalībvalstīm nodrošināt,
 lai strīdus starp patērētājiem un tirgotājiem, kas
 dzīvo vai reģistrēti Savienībā, un kuri radušies,
 pārdodot preces vai sniedzot pakalpojumus, varētu iesniegt
 alternatīvas strīdu izšķiršanas struktūrai.
 (14)
 Šīs regulas mērķis ir izveidot
 tiešsaistes strīdu izšķiršanas (ODR) platformu Eiropas
 līmenī. Šai ODR platformai vajadzētu būt
 interaktīvai tīmekļa vietnei, kas piedāvā vienu
 pieejas punktu patērētājiem un tirgotājiem, kuri cenšas
 ārpustiesas kārtībā risināt strīdus, kas radušies
 pārrobežu e-komercijas darījumos. Ar tās palīdzību
 patērētājiem un tirgotājiem būtu jādod
 iespēja iesniegt sūdzības, aizpildot elektronisku
 sūdzības iesniegšanas veidlapu, kas pieejama visās
 oficiālajās Savienības valodās, un nosūtīt
 šīs sūdzības alternatīvas strīdu izšķiršanas (ADR)
 struktūrai, kas ir kompetenta izskatīt strīdu. Platformai
 būtu jānodrošina iespēja ADR struktūrām un
 pusēm risināt strīdu izšķiršanu platformā.
 (15)
 Eiropas līmeņa ODR sistēmai
 būtu jābalstās uz jau esošajām ADR
 struktūrām dalībvalstīs, un tai jāievēro
 dalībvalstu tiesiskās tradīcijas. Tāpēc ADR
 struktūrām, kurām sūdzība ir nosūtīta,
 izmantojot ODR platformu, būtu jāpiemēro savs reglaments,
 tostarp noteikumi par izmaksām. Tomēr šīs regulas
 mērķis ir noteikt dažus kopīgus noteikumus, kas piemērojami
 šīm procedūrām, lai nodrošinātu to efektivitāti.
 Tajā būtu jāietver noteikumi, kas nodrošina ātru šādu
 strīdu izšķiršanu.
 (16)
 Elektroniski savienojot Eiropas ODR
 platformu ar visām ADR struktūrām, par kurām
 Komisijai paziņots saskaņā ar 17. panta 2. punktu
 Direktīvā .../.../ES [direktīva par patērētāju ADR] [Office
 of Publications insert reference number], vajadzētu nodrošināt
 ārpustiesas tiesību aizsardzības pilnīgu
 pārklājumu tiešsaistē attiecībā uz pārrobežu
 strīdiem, kas radušies, pārdodot preces vai sniedzot pakalpojumus
 tiešsaistē.
 (17)
 Šī regula nekavē jebkuras esošo
 tiešsaistes strīdu izšķiršanas struktūras darbību
 Savienībā. Tai nebūtu jākavē ADR
 struktūras nodarboties ar tādu pārrobežu strīdu
 izšķiršanu tiešsaistē, kas tām ir iesniegti nevis caur ODR
 platformu, bet citādi.
 (18)
 Lai risinātu strīdus, kas saistīti
 ar sūdzībām, kuras iesniegtas izmantojot ODR platformu,
 palīdzību varētu sniegt tiešsaistes strīdu izšķiršanas
 koordinatoru tīkls. Šai tīklā būtu jāiekļauj
 dalībvalstu kontaktpunkti, kuros darbojas tiešsaistes strīdu
 izšķiršanas koordinatori.
 (19)
 Tiesības uz efektīvu tiesību
 aizsardzību un tiesības uz taisnīgu tiesu ir pamattiesības,
 kas garantētas Eiropas Savienības Pamattiesību hartas
 47. pantā. Tiešsaistes strīdu izšķiršanas procedūras
 nevar veidot tā, lai tās aizstātu tiesas procedūras un
 tām nevajadzētu liegt tiesības patērētājiem vai
 tirgotājiem vērsties tiesā pēc tiesību
 aizsardzības. Tāpēc nekas šajā regulā
 nedrīkstētu kavēt puses īstenot savas tiesības
 piekļūt tiesu sistēmai.
 (20)
 Uz informācijas apstrādi
 saskaņā ar šo regulu būtu jāattiecina
 visstingrākās konfidencialitātes garantijas, un tai būtu
 jāatbilst noteikumiem par personas datu aizsardzību, kas
 paredzēti Eiropas Parlamenta un Padomes 1995. gada 24. oktobra
 Direktīvā 95/46/EK par personu aizsardzību
 attiecībā uz personas datu apstrādi un šādu datu brīvu
 apriti[16]
 un Eiropas Parlamenta un Padomes 2000. gada 18. decembra Regulā
 (EK) Nr. 45/2001 par fizisku personu aizsardzību attiecībā
 uz personas datu apstrādi Kopienas iestādēs un
 struktūrās un par šādu datu brīvu apriti[17]. Šie
 noteikumi būtu jāpiemēro personas datu apstrādei, ko
 saskaņā ar šo regulu veic dažādi platformas dalībnieki,
 darbojoties katrs atsevišķi vai kopā ar citiem.
 (21)
 Datu subjekti būtu jāinformē par
 viņu personas datu apstrādi ODR platformā un par
 viņu tiesībām attiecībā uz šādu apstrādi
 Komisijas publicētā visaptverošā paziņojumā, kurā
 viegli saprotamā un vienkāršā valodā paskaidrotas
 apstrādes darbības, par kurām ir atbildīgi dažādi platformas
 dalībnieki saskaņā ar 11. un 12. pantu Regulā (EK)
 Nr. 45/2001 un ar valsts tiesību aktiem, kas pieņemti
 saskaņā ar 10. un 11. pantu Direktīvā 95/46/EK.
 (22)
 Tirgotājiem savā tīmekļa
 vietnē būtu jāinformē patērētāji par ODR
 platformu un jānodrošina elektroniska saite ar tās mājas lapu.
 Tiem būtu jāsniedz šāda informācija arī tad, ja
 patērētājs iesniedz sūdzību tirgotājam,
 patērētāju sūdzību izskatīšanas sistēmai, ko
 izmanto tirgotājs, vai uzņēmuma ombudam. Šim pienākumam
 nevajadzētu skart 10. panta 1. līdz 3. punktu
 Direktīvā .../.../ES [Office of Publications insert reference
 number], kurā noteikts tirgotāju pienākums informēt
 patērētājus par ADR procedūrām, kas attiecas uz
 tirgotājiem, un par to, vai tie apņemas izmantot alternatīvas
 strīdu izšķiršanas procedūras, lai risinātu strīdus ar
 patērētājiem. Turklāt šim pienākumam nevajadzētu
 skart 6. panta 1. punkta t) apakšpunktu un 8. pantu Eiropas
 Parlamenta un Padomes 2011. gada 25. oktobra
 Direktīvā 2011/83/ES par patērētāju
 tiesībām[18].
 Direktīvas 2011/83/ES 6. panta t) apakšpunktā
 noteikts, ka patērētāju distances līgumos un līgumos,
 kas noslēgti ārpus uzņēmuma telpām, pirms
 patērētājam līgums kļūst saistošs, tirgotājs
 informē patērētāju par iespēju attiecīgā
 gadījumā izmantot uz tirgotāju attiecināmu ārpustiesas
 sūdzību un tiesību aizsardzības mehānismu un par
 metodēm, kā tam piekļūt.
 (23)
 Lai papildinātu vai grozītu dažus
 nebūtiskus šīs regulas elementus, Komisijai būtu
 jāpiešķir pilnvaras pieņemt aktus saskaņā ar LESD
 290. pantu, ņemot vērā informāciju, kādu sūdzētājs
 norādījis elektroniskajā sūdzības veidlapā, kas
 pieejama platformā. Sevišķi svarīgi lai sagatavošanas darba
 gaitā Komisija nodrošinātu pienācīgu apspriešanu, tostarp
 speciālistu līmenī. Komisijai, sagatavojot un
 izstrādājot deleģētos aktus, būtu jānodrošina,
 lai attiecīgos dokumentus vienlaicīgi, laikus un atbilstīgi
 nosūtītu Eiropas Parlamentam un Padomei.
 (24)
 Lai garantētu vienādus nosacījumus
 šīs regulas īstenošanai, īstenošanas pilnvaras būtu
 jāpiešķir Komisijai, ņemot vērā ODR platformas
 darbību, sūdzības iesniegšanas kārtību un
 sadarbību ODR koordinatoru tīklā. Šīs pilnvaras
 būtu īstenojamas atbilstīgi Eiropas Parlamenta un Padomes
 2011. gada 16. februāra Regulai (ES) Nr. 182/2011, ar
 ko nosaka normas un vispārīgus principus par dalībvalstu
 kontroles mehānismiem, kuri attiecas uz Komisijas īstenošanas
 pilnvaru izmantošanu. Konsultēšanās
 procedūra būtu jāizmanto, pieņemot īstenošanas aktus,
 kas attiecas uz elektronisko sūdzību veidlapu, ņemot
 vērā tās tehnisko raksturu. Pārbaudes
 procedūra būtu jāizmanto, pieņemot noteikumus par
 sadarbību starp ODR koordinatoriem tiešsaistes strīdu izšķiršanas
 koordinatoru tīklā.
 (25)
 Tā kā šīs regulas mērķus,
 proti, izveidot Eiropas tiešsaistes strīdu izšķiršanas platformu
 pārrobežu tiešsaistes strīdiem, uz kuriem attiecas kopēji
 noteikumi, ierosinātās rīcības mēroga un ietekmes
 dēļ nav iespējams pilnā mērā sasniegt
 dalībvalstīs, un tādēļ tie ir labāk sasniedzami
 Savienības līmenī, Savienība var pieņemt
 pasākumus saskaņā ar Līguma par Eiropas Savienību
 5. pantā noteikto subsidiaritātes principu. Saskaņā ar
 minētajā pantā noteikto proporcionalitātes principu šajā
 regulā paredz vienīgi tos pasākumus, kas ir vajadzīgi
 šā mērķa sasniegšanai.
 (26)
 Šī direktīva respektē
 pamattiesības un ievēro principus, kas jo īpaši ir atzīti
 Eiropas Savienības Pamattiesību hartā un jo īpaši tās
 7., 8., 38. un 47. pantā.
 IR PIEŅĒMUŠI ŠO REGULU.
 I NODAĻA
 Vispārīgi noteikumi
 1. pants
 Priekšmets
 Šīs regulas mērķis ir
 veicināt iekšējā tirgus darbību un jo īpaši tā
 digitālo aspektu un sasniegt augstu patērētāju tiesību
 aizsardzības līmeni, nodrošinot platformu, kas atvieglotu
 taisnīgu, pārredzamu un efektīvu ārpustiesas strīdu
 izšķiršanu starp patērētājiem un tirgotājiem
 tiešsaistē.
 2. pants
 Darbības joma
 Šo regulu piemēro, lai ārpustiesas
 kārtībā atrisinātu līgumstrīdus, kas
 patērētājiem un tirgotājiem radušies saistībā ar
 preču pārdošanu vai pakalpojumu sniegšanu tiešsaistē, izmantojot
 Direktīvai [Office of Publications please insert number of Eiropas
 Parlamenta un Padomes Direktīva par patērētāju
 strīdu alternatīvu izšķiršanu un grozījumiem
 Regulā (EK) Nr. 2006/2004 un Direktīvā 2009/22/EK
 (Direktīva par patērētāju ADR)] atbilstošas
 alternatīvas strīdu izšķiršanas struktūras iejaukšanos un
 izmantojot Eiropas tiešsaistes strīdu izšķiršanas platformu.
 3. pants
 Saistība ar citiem Savienības tiesību aktiem
 Šī regula neskar
 Direktīvu 2008/52/EK, Regulu (EK) Nr. 44/2001, Regulu (EK)
 Nr. 864/2007 un Regulu (EK) Nr. 593/2008.
 4. pants
 Definīcijas
 Šajā regulā ir spēkā
 šādas definīcijas:
 (a)
 “patērētājs” ir fiziska persona, kas
 rīkojas nolūkos, kas nav saistīti ar tirdzniecību,
 uzņēmējdarbību, amatniecību vai profesionālo
 darbību;
 (b)
 “tirgotājs” ir jebkura fiziska persona vai
 jebkura juridiska persona, kas var būt gan privāts vai valsts
 īpašums, kura rīkojas nolūkos, kas saistīti ar
 tirdzniecību, uzņēmējdarbību, amatniecību vai
 profesionālo darbību, tostarp ar kādas personas
 starpniecību, kura rīkojas tās vārdā;
 (c)
 “preču pārdošana vai pakalpojumu
 sniegšana tiešsaistē” ir tāds preču pārdošanas vai
 pakalpojumu sniegšanas darījums, kurā tirgotājs vai
 tirgotāja starpnieks ir piedāvājis preces vai pakalpojumus,
 izmantojot tīmekļa vietni vai citus elektroniskus
 līdzekļus, un patērētājs šīs preces vai
 pakalpojumus pasūtījis minētajā tīmekļa
 vietnē vai ar citu elektronisko līdzekļu palīdzību;
 (d)
 “elektroniskie līdzekļi” ir elektroniskas
 iekārtas datu apstrādei (tostarp ar digitālu kompresiju) un
 uzglabāšanai, kurus pilnībā pārraida, nosūta un
 saņem pa vadiem, pa radio, ar optiskiem vai citiem
 elektromagnētiskiem līdzekļiem;
 Par pakalpojumiem, kas tiek sniegt, izmantojot
 elektroniskus līdzekļus, neuzskata:
 –
 pakalpojumus bezsaistē;
 –
 pakalpojumus, kam ir materiāls raksturs pat
 tad, ja tie sniegti ar tādām elektroniskām ierīcēm
 kā automātiski naudas vai biļešu izsniegšanas aparāti
 (banknotes, dzelzceļa biļetes), pieeja ceļu tīkliem,
 autoparkiem u.c., par kuru izmantošanu iekasē samaksu pat tad, ja ir
 elektroniskas ierīces pie ieejas/izejas, kas kontrolē pieeju un/vai
 nodrošina maksājumu pareizību;
 –
 pakalpojumus, ko nesniedz ar elektroniskās
 apstrādes/inventarizācijas sistēmām, piemēram, balss
 telefona pakalpojumus, telefaksa avi teleksa pakalpojumus, pakalpojumus, ko
 sniedz pa balss telefonu vai faksu; ārsta konsultācijas pa telefonu
 vai telefaksu; jurista konsultācijas pa telefonu vai telefaksu; tiešo
 tirdzniecību pa telefonu vai telefaksu.
 (e)
 “pārrobežu tiešsaistes preču
 pārdošana vai pakalpojumu sniegšana” ir preču pārdošana vai
 pakalpojumu sniegšana tiešsaistē, ja laikā, kad
 patērētājs pasūta šādas preces vai pakalpojumus,
 patērētājs nav tās pašas dalībvalsts rezidents,
 kurā reģistrēts uzņēmējs;
 (f)
 tirgotājs ir “reģistrēts”
 –
 viņa uzņēmējdarbības
 vietā, ja tirgotājs ir fiziska persona;
 –
 juridiskās adreses vietā,
 centrālās administrācijas vai galvenās
 uzņēmējdarbības vietā, ja tirgotājs ir
 uzņēmums vai cita juridiska persona, vai fizisku un juridisku personu
 apvienība, vai filiāles, aģentūras vai cita
 uzņēmuma atrašanās vietā, ja tirgotāja
 piedāvājums vai pasūtīto preču vai pakalpojumu
 piegāde tiek veikta filiāles, aģentūras vai cita
 uzņēmuma darbības rezultātā;
 (g)
 “alternatīva strīdu izšķiršanas
 procedūra” (turpmāk “ADR procedūra”) ir procedūra strīdu
 izšķiršanai ārpustiesas kārtībā, izmantojot
 strīdu izšķiršanas struktūras iejaukšanos, kura iesaka vai
 piedāvā risinājumu vai saved kopā puses, lai
 palīdzētu rast izlīgumu;
 Par ADR procedūrām neuzskata
 procedūras, kas iesniegtas strīdu izšķiršanas struktūrām,
 kurās par strīdu izšķiršanu atbildīgās fiziskās
 personas vienīgais darba devējs ir tirgotājs, procedūras,
 kas iesniegtas patērētāju sūdzību izskatīšanas sistēmām,
 ko izmanto tirgotājs, tiešas sarunas starp patērētāju un
 tirgotāju, kā arī to pārstāvjiem, un tiesneša
 mēģinājumus izšķirt strīdu tiesvedībā, kas
 ir saistīta ar šo strīdu.
 (h)
 “alternatīva strīdu izšķiršanas
 struktūra” (turpmāk “ADR struktūra”) ir struktūra,
 uz kuru attiecas Direktīvas [Office of Publications insert number of Eiropas
 Parlamenta un Padomes Direktīva par patērētāju strīdu
 alternatīvu izšķiršanu un grozījumiem Regulā (EK)
 Nr. 2006/2004 un Direktīvā 2009/22/EK (Direktīva par
 patērētāju ADR)] 4. panta e) punkts un par kuru
 Komisijai ir nosūtīts ziņojums saskaņā ar
 minētās direktīvas 17. panta 2. punktu;
 (i)
 “sūdzības iesniedzējs” ir
 patērētājs vai tirgotājs, kas ir iesniedzis
 sūdzību Eiropas tiešsaistes strīdu izšķiršanas platformai;
 (j)
 “atbildētājs” ir
 patērētājs vai tirgotājs, pret kuru ir iesniegta
 sūdzība Eiropas tiešsaistes strīdu izšķiršanas platformai;
 (k)
 “personas dati” ir jebkāda informācija,
 kas attiecas uz identificētu vai identificējamu fizisku personu,
 (“datu subjekts”); identificējama persona ir persona, ko var tieši vai
 netieši identificēt, jo īpaši atsaucoties uz identifikācijas
 numuru vai vienu vai vairākiem faktoriem, kas ir raksturīgi tās
 fiziskajai, fizioloģiskajai, garīgajai, ekonomiskajai, kultūras
 vai sociālajai identitātei.
 II NODAĻA
 Eiropas platforma strīdu izšķiršanai tiešsaistē
 5. pants
 Eiropas platformas strīdu izšķiršanai tiešsaistē izveide
 1.
 Komisija izveido Eiropas platformu strīdu
 izšķiršanai tiešsaistē (“ODR platforma”).
 2.
 ODR platforma ir
 interaktīva tīmekļa vietne, kam var piekļūt
 elektroniski un bez maksas visās oficiālajās Savienības
 valodās. ODR platforma ir kopīgs piekļuves punkts
 patērētājiem un tirgotājiem, kas vēlas panākt
 tādu strīdu ārpustiesas izšķiršanu, uz kuriem attiecas
 šī regula.
 3.
 ODR platformai ir
 šādas funkcijas:
 (a)
 nodrošināt elektronisku sūdzību
 veidlapu, ko var aizpildīt sūdzības iesniedzējs;
 (b)
 pamatojoties uz elektroniskajā
 sūdzību veidlapā ietverto informāciju, piedāvāt
 pusēm vienu vai vairākas kompetentas ADR struktūras,
 norādot informāciju par maksu, attiecīgā gadījumā
 par valodu vai valodām, kurās procedūra tiks veikta, un aptuvenu
 procedūras ilgumu vai informējot sūdzības iesniedzēju,
 ka sniegtā informācija nedod iespēju noteikt kompetentu ADR
 struktūru;
 (c)
 nosūtīt sūdzības ADR
 struktūrai, kuru puses piekritušas izmantot;
 (d)
 nodrošināt pusēm un ADR
 struktūrai iespēju veikt strīdu izšķiršanas procedūru
 tiešsaistē;
 (e)
 nodrošināt iespēju izmantot elektronisku
 veidlapu, ar kuras palīdzību ADR struktūras
 nosūtīs informāciju, kas minēta 9. panta
 c) punktā;
 (f)
 nodrošināt atgriezeniskās saites
 sistēmu, kas ļautu pusēm izteikt viedokli par ODR
 platformas darbību un tās ADR struktūras darbību,
 kura ir risinājusi strīdu.
 (g)
 publicēt informāciju par ADR
 struktūrām, par kurām Komisijai ir paziņots
 saskaņā ar 17. panta 2. punktu Direktīvā [Office
 of Publications insert number of Eiropas Parlamenta un Padomes
 Direktīva par patērētāju strīdu alternatīvu
 izšķiršanu un grozījumiem Regulā (EK) Nr. 2006/2004 un
 Direktīvā 2009/22/EK (Direktīva par
 patērētāju ADR)], un kuras izskata strīdus, uz ko
 attiecas šī regula;
 (h)
 sniegt vispārēju informāciju par
 alternatīvu strīdu izšķiršanu kā ārpustiesas
 strīdu izšķiršanu;
 (i)
 nodrošināt pieeju to strīdu
 rezultātu statistikai, ko izskatījušas ADR struktūras,
 kurām ODR platforma ir nosūtījusi sūdzības.
 4.
 ODR platformā
 elektroniski reģistrē alternatīvās strīdu
 izšķiršanas struktūras, par kurām Komisija ir informēta
 saskaņā ar 17. panta 2. punktu
 Direktīvā .../.../ES [Office of Publications please insert number
 of Eiropas Parlamenta un Padomes Direktīva par
 patērētāju strīdu alternatīvu izšķiršanu un
 grozījumiem Regulā (EK) Nr. 2006/2004 un
 Direktīvā 2009/22/EK (Direktīva par
 patērētāju ADR)], kuras saskaņā ar šo
 struktūru kompetences noteikšanai nepieciešamajiem elementiem, kas
 minēti 16. panta 1. punktā Direktīvā .../.../ES [Office
 of Publications please insert number of Eiropas Parlamenta un Padomes
 Direktīva par patērētāju strīdu alternatīvu
 izšķiršanu un grozījumiem Regulā (EK) Nr. 2006/2004 un
 Direktīvā 2009/22/EK (Direktīva par patērētāju ADR)]
 un kuras, pamatojoties uz informāciju, kas izklāstīta
 elektroniskajā sūdzības iesniegšanas veidlapā, kas
 minēta 3. punkta a) apakšpunktā, ir kompetentas
 izskatīt strīdus, uz kuriem attiecas šī regula.
 5.
 Komisija ir atbildīga par ODR
 platformas izstrādi, darbību, uzturēšanu, kā arī uz
 datu drošību.
 6.
 Komisija, izmantojot īstenošanas aktus,
 pieņem pasākumus attiecībā uz sīki
 izstrādātiem noteikumiem 3. punktā paredzēto funkciju
 izpildei. Minētos īstenošanas aktus pieņem saskaņā ar
 15. panta 3. punktā minēto pārbaudes procedūru.
 6. pants
 Koordinatoru tīkls strīdu izšķiršanai tiešsaistē
 1.
 Katra dalībvalsts nozīmē vienu ODR
 kontaktpunktu un paziņo Komisijai tā nosaukumu un
 kontaktinformāciju. Dalībvalstis var nodot atbildību par ODR
 kontaktpunktiem saviem Eiropas Patērētāju informēšanas
 centru tīklā iekļautajiem centriem, patērētāju
 organizācijām vai jebkurai citai struktūrai. Katrā ODR
 kontaktpunktā darbojas vismaz divi tiešsaistes strīdu
 izšķiršanas koordinatori (turpmāk “ODR koordinatori”).
 2.
 ODR koordinatori
 palīdz izšķirt strīdus, kas attiecas uz sūdzībām,
 kuras iesniegtas platformā, veicot šādas funkcijas:
 (a)
 ja nepieciešams, atvieglo saziņu starp
 pusēm un kompetento ADR struktūru;
 (b)
 informē patērētājus par citiem
 tiesību aizsardzības veidiem, ja strīdu nevar izšķirt
 izmantojot platformu, piemēram, ja tirgotājas atsakās izmantot ADR;
 (c)
 iesniedz Komisijai un dalībvalstīm
 ikgadēju darbības pārskata ziņojumu, kura pamatā ir
 koordinatoru funkciju izpildes rezultātā iegūtā
 praktiskā pieredze;
 (d)
 informē puses par to procedūru
 priekšrocībām un trūkumiem, kuras izmanto
 piedāvātās ADR struktūras.
 3.
 Komisija izveido koordinatoru tīklu
 strīdu izšķiršanai tiešsaistē (turpmāk “ODR
 koordinatoru tīkls”), kas sekmēs sadarbību starp ODR
 koordinatoriem un veicinās 2. punktā minēto funkciju
 izpildi.
 4.
 Vismaz reizi gadā Komisija sasauc ODR
 koordinatoru tīkla dalībnieku sanāksmi, lai apmainītos ar
 labāko pieredzi un izskatītu jebkuras problēmas, kas
 radušās ODR platformas darbībā un kas atkārtojas.
 5.
 Komisija, izmantojot īstenošanas aktus,
 pieņem noteikumus par sadarbību starp ODR koordinatoriem.
 Minētos īstenošanas aktus pieņem saskaņā ar
 15. panta 3. punktā minēto pārbaudes procedūru.
 7. pants
 Sūdzības iesniegšana
 1.
 Lai iesniegtu sūdzību ODR
 platformai, sūdzības iesniedzējs aizpilda elektronisko
 sūdzību veidlapu, kas ir pieejama platformas tīmekļa
 vietnē. Sūdzības iesniedzējs sūdzības veidlapai
 var pievienot jebkurus dokumentus elektroniskā formā
 sūdzības pamatojumam.
 2.
 Sūdzības iesniedzēja sniegtajai
 informācijai ir jābūt pietiekamai, lai varētu noteikt
 kompetento ADR struktūru. Šī informācija ir
 izklāstīta pielikumā.
 3.
 ODR platforma
 pusēm sniedz informāciju par ADR struktūru vai
 struktūrām, kuras tā ir identificējusi kā kompetentas;
 ja ir pieejamas citas iespējas, attiecīgo dalībvalstu ODR
 koordinatori sniedz pusēm sīkāku informāciju par
 dažādajām struktūrām, kas šādi identificētas, un
 konsultē puses par to procedūru priekšrocībām un
 trūkumiem, kuras izmanto katra no šīm ADR
 struktūrām, lai puses varētu izdarīt apzinātu
 izvēli.
 4.
 Saskaņā ar 16. pantu Komisija ir
 pilnvarota pieņemt deleģētos aktus, lai pielāgotu
 pielikumā sniegto informāciju, ņemot vērā
 kritērijus, saskaņā ar kuriem ADR struktūras, par ko
 Komisijai ir paziņots saskaņā ar 17. panta 2. punktu
 Direktīvā [Office of Publications insert number of Eiropas
 Parlamenta un Padomes Direktīva par patērētāju strīdu
 alternatīvu izšķiršanu un grozījumiem Regulā (EK)
 Nr. 2006/2004 un Direktīvā 2009/22/EK (Direktīva par
 patērētāju ADR)] un kas izskata strīdus, uz kuriem
 attiecas šī regula, nosaka attiecīgās darbības jomas.
 5.
 Komisija, izmantojot īstenošanas aktus,
 sīki izstrādās noteikumus par elektronisko sūdzību
 veidlapu. Šos īstenošanas aktus pieņem saskaņā ar
 15. panta 2. punktā minēto konsultāciju
 procedūru.
 6.
 Izmantojot elektronisko sūdzību veidlapu
 un tās pielikumus, apstrādā tikai tos datus, kas ir
 precīzi, atbilstīgi un samērīgi attiecībā uz to
 apkopošanas mērķiem.
 8. pants
 Sūdzības apstrāde un nosūtīšana
 1.
 Platformai iesniegto sūdzību
 apstrādā tikai tad, ja sūdzību veidlapa ir
 pilnībā aizpildīta.
 2.
 Saņemot pilnībā aizpildītu
 sūdzību veidlapu, ODR platforma valodā, kuru lietojis
 sūdzības iesniedzējs, sazinās ar to un valodā,
 kurā sastādīts līgums, pa e-pastu nosūta
 atbildētājam:
 (a)
 informāciju par to, ka pusēm
 jāvienojas par vienu kompetentu ADR struktūru, lai varētu
 tai nosūtīt sūdzību;
 (b)
 informāciju par to, ka sūdzība
 netiks apstrādāta, ja puses nespēs vienoties par vienu
 kompetentu ADR struktūru vai ja neizdosies noteikt kompetentu ADR
 struktūru,
 (c)
 visu kompetento ADR struktūru sarakstu,
 ja tās ir noteiktas;
 (d)
 ODR kontaktpunkta
 nosaukumu un kontaktinformāciju patērētāja dzīves
 vietā un tirgotāja reģistrācijas vietā, kā
 arī īsu aprakstu par funkcijām, kas minētas 6. panta
 2. punkta a), b) un d) apakšpunktā;
 (e)
 uzaicinājumu patērētājam no
 sniegtā saraksta izvelēties vienu vai vairākas ADR
 struktūras, norādot, ka šāda izvēle nav obligāta;
 (f)
 uzaicinājumu tirgotājam no sniegtā
 saraksta izvelēties vienu vai vairākas ADR struktūras, ja
 neviena no šīm struktūrām neatbilst tai struktūrai, kuru
 tirgotājs bija apņēmies izmantot saskaņā ar
 10. panta 1. punktu Direktīvā .../.../ES [Office of
 Publications please insert number of Eiropas Parlamenta un Padomes
 Direktīva par patērētāju strīdu alternatīvu
 izšķiršanu un grozījumiem Regulā (EK) Nr. 2006/2004 un
 Direktīvā 2009/22/EK (Direktīva par patērētāju
 ADR)].
 (g)
 informāciju par to, ka,
 patērētājam izvēloties to struktūru, kuru
 tirgotājs bija apņēmies izmantot saskaņā ar
 10. panta 1. punktu Direktīvā .../.../ES [Office of
 Publications please insert number of Eiropas Parlamenta un Padomes
 Direktīva par patērētāju strīdu alternatīvu izšķiršanu
 un grozījumiem Regulā (EK) Nr. 2006/2004 un
 Direktīvā 2009/22/EK (Direktīva par
 patērētāju ADR)], platforma sūdzību
 automātiski nosūtīs šai ADR struktūrai.
 3.
 Šā panta 2. punktā
 minētajā informācijā ietver šādas ziņas par katru
 struktūru:
 (a)
 attiecīgā gadījumā maksu par
 pakalpojumu;
 (b)
 valodu vai valodas, kurās tiks veikta
 procedūra;
 (c)
 procedūras aptuveno ilgumu;
 (d)
 attiecīgā gadījumā
 nepieciešamību pēc pušu vai to pārstāvju fiziskas
 klātesamības;
 (e)
 informāciju par to, vai procedūras
 iznākums būs saistošs vai nesaistošs.
 4.
 Ja puses platformai neatbild vai nevienojas par
 vienu kompetentu ADR struktūru, sūdzību tālāk
 neapstrādā. Patērētāju informē par iespēju
 sazināties ar ODR koordinatoru, lai saņemtu informāciju
 par citiem tiesību aizsardzības līdzekļiem.
 5.
 Ja patērētājs izvēlas to ADR
 struktūru, kuru tirgotājs bija apņēmies izmantot
 saskaņā ar 10. panta 1. punktu
 Direktīvā ..../..../ES [Office of Publications please insert
 number of Eiropas Parlamenta un Padomes Direktīva par
 patērētāju strīdu alternatīvu izšķiršanu un
 grozījumiem Regulā (EK) Nr. 2006/2004 un
 Direktīvā 2009/22/EK (Direktīva par
 patērētāju ADR)], vai ja puses izvēlējušās
 vienu un to pašu ADR struktūru, platforma sūdzību
 automātiski nosūtīs šai ADR struktūrai.
 6.
 Ja puses ir vienojušās par vairākām ADR
 struktūrām, patērētāju lūdz izvēlēties
 vienu no šīm struktūrām. Platforma automātiski
 nosūtīs sūdzību minētajai ADR struktūrai.
 9. pants
 Strīda izšķiršana
 ADR struktūras,
 kurām saskaņā ar 8. pantu nosūtīta
 sūdzība,
 (a)
 bez kavēšanās paziņo pusēm par
 strīdu un informē tās par savu reglamentu un maksu, kas
 piemērojama attiecīgā strīda izšķiršanai;
 (b)
 30 dienu laikā no procedūras
 uzsākšanas pabeidz strīda izšķiršanas procedūru, ja puses,
 saņemot paziņojumu par strīdu, vienojas sākt
 procedūru. Sarežģītu strīdu gadījumā ADR
 struktūra var šo termiņu pagarināt;
 (c)
 bez kavēšanās ODR platformai
 nosūta šādu informāciju:
 i) datumu, kurā saņemts
 strīds, un strīda priekšmetu;
 ii) dienu, kad pusēm
 nosūtīts paziņojums par strīdu;
 iii) dienu, kad procedūra pabeigta, un
 tās rezultātu.
 10. pants
 Datubāze
 Komisija veic pasākumus, kas
 vajadzīgi, lai izveidotu un uzturētu elektronisku datubāzi,
 kurā tā glabās informāciju, kas apstrādāta
 saskaņā ar 5. panta 3. punktu un 9. panta c) apakšpunktu.
 11. pants
 Personas datu apstrāde
 1.
 Piekļuvi informācijai, tostarp personas
 datiem, kas saistīti ar strīdu un glabājas 10. pantā
 minētajā datubāzē, 9. pantā minētajos
 nolūkos piešķir tikai ADR struktūrai, kurai
 saskaņā ar 8. pantu strīds tika nosūtīts.
 Piekļuvi tai pašai informācijai piešķir arī ODR
 koordinatoriem 6. panta 3. punktā minētajos nolūkos.
 2.
 Komisijai ir pieejama informācija, kuru
 apstrādā saskaņā ar 9. pantu, lai uzraudzītu ODR
 platformas izmantošanu un darbību un sagatavotu 17. pantā
 minētos ziņojumus. Tā apstrādā platformas
 lietotāju personas datus, ciktāl tas ir nepieciešams platformas
 darbībai un uzturēšanai, kā arī lai uzraudzītu,
 kā platformu lieto ADR struktūras un ODR koordinatori.
 3.
 Personas datus, kas saistīti ar strīdu,
 uzglabā 1. punktā minētajā datubāzē tikai uz
 laiku, kas vajadzīgs, lai sasniegtu mērķus, kādiem tie
 apkopoti, un nodrošinātu, ka datu subjektiem ir iespēja
 piekļūt saviem personas datiem, lai īstenotu savas
 tiesības; tos automātiski dzēš vēlākais 6 mēnešu
 laikā pēc dienas, kad ODR platformai saskaņā ar
 9. panta c) apakšpunkta iii) daļu ir paziņots par
 strīda noslēgšanu. Iepriekš minēto uzglabāšanas laiku
 piemēro arī personas datiem, ko valsts datnēs uzglabā ADR
 struktūra vai ODR koordinators, kas izskatīja attiecīgo
 strīdu, izņemot gadījumus, kad ADR piemērotie
 procedūras noteikumi vai jebkādi īpaši attiecīgās
 valsts tiesību akti paredz ilgāku uzglabāšanas laiku.
 4.
 Katru ODR koordinatoru un katru ADR
 struktūru uzskata par personas datu apstrādātāju,
 atbilstīgi 2. panta d) apakšpunktam Direktīvā
 95/46/EK, attiecībā uz datu apstrādes darbībām
 saskaņā ar šo regulu, un tās ir atbildīgas, lai
 nodrošinātu, ka šīs darbības atbilst datu aizsardzības
 noteikumiem, kas noteikti valsts tiesību aktos, kuri pieņemti saskaņā
 ar Direktīvu 95/46/EK. Attiecībā uz šajā regulā
 paredzētajiem pienākumiem un ar to saistīto personas datu
 apstrādi Komisiju uzskata par personu, kas atbildīga par datu
 apstrādi, atbilstīgi Regulas (EK) Nr. 45/2001 2. panta
 d) apakšpunktam.
 12. pants
 Datu konfidencialitāte un drošība
 1.
 ODR koordinatoru un ADR
 struktūru pienākums ir ievērot dienesta noslēpumu vai citas
 līdzvērtīgas prasības attiecībā uz
 konfidencialitāti, kas noteiktas valsts tiesību aktos.
 2.
 Komisija veic attiecīgus tehniskos un
 organizatoriskos pasākumus, lai nodrošinātu saskaņā ar šo
 regulu apstrādātās informācijas drošību, tostarp
 atbilstīgu datu piekļuves kontroli, drošības plānu un
 drošības starpgadījumu pārvaldību saskaņā ar
 Regulas (EK) Nr. 45/2001 22. pantu.
 13. pants
 Informācija patērētājiem
 1.
 Tirgotāji, kas reģistrēti
 Savienībā un kas tiešsaistē pāri robežām pārdod
 preces vai sniedz pakalpojumus, informē patērētājus par ODR
 platformu un tās e-pasta adresi. Šai informācijai ir jābūt
 viegli, tieši, skaidri un pastāvīgi pieejamai tirgotāju
 tīmekļa vietnēs un, ja piedāvājums veikts, izmantojot
 e-pastu vai citu teksta ziņojumu, kas pārraidīts ar
 elektroniskiem līdzekļiem, — pieejamai minētajā
 ziņojumā. Ziņojumā jābūt ietvertai elektroniskai
 saitei uz ODR platformas mājas lapu. Arī tirgotāji
 informē patērētājus par ODR platformu, ja
 patērētājs iesniedz sūdzību tirgotājam,
 patērētāju sūdzību izskatīšanas sistēmai, ko
 izmanto tirgotājs, vai uzņēmuma ombudam.
 2.
 Šā panta 1. punkta noteikumi neskar
 10. pantu Direktīvā..../..../ES [Office of Publications please
 insert number of Eiropas Parlamenta un Padomes Direktīva par patērētāju
 strīdu alternatīvu izšķiršanu un grozījumiem
 Regulā (EK) Nr. 2006/2004 un Direktīvā 2009/22/EK
 (Direktīva par patērētāju ADR)], kas paredz, ka
 tirgotāji informē patērētājus par ADR
 procedūrām, kuras attiecas uz tirgotājiem, un sniedz
 precizējumu par to, vai attiecīgie tirgotāji apņemas
 izmantot alternatīvas strīdu izšķiršanas procedūras, lai
 izšķirtu strīdus ar patērētājiem.
 3.
 Šā panta 1. punkta noteikumi neskar
 Direktīvas 2011/83/ES 6. un 8. panta noteikumus par distances
 līgumiem un ārpus uzņēmuma telpām noslēgtiem
 līgumiem.
 14. pants
 Uzraudzība
 ADR struktūru
 atbilstību šajā regulā noteiktajiem pienākumiem uzrauga
 kompetentās iestādes, ko izveidojušas dalībvalstis
 saskaņā ar 15. panta 1. punktu Direktīvā ..../..../ES
 [Office of Publications insert number of Eiropas Parlamenta un Padomes
 Direktīva par patērētāju strīdu alternatīvu
 izšķiršanu un grozījumiem Regulā (EK) Nr. 2006/2004 un
 Direktīvā 2009/22/EK (Direktīva par patērētāju
 ADR)].
 III NODAĻA
 Nobeiguma noteikumi
 15. pants
 Īstenošanas akti
 1.
 Komisijai palīdz komiteja. Šī komiteja ir
 komiteja Regulas (ES) Nr. 182/2011 nozīmē.
 2.
 Ja ir atsauce uz šo punktu, piemēro
 Regulas (ES) Nr. 182/2011 4. pantu.
 3.
 Ja ir atsauce uz šo punktu, piemēro
 Regulas (ES) Nr. 182/2011 5. pantu. Ja komitejas atzinums ir
 jāsaņem rakstiskā procedūrā, minēto
 procedūru beidz bez rezultāta, ja atzinuma sniegšanai noteiktajā
 termiņā tā lēmis komitejas priekšsēdētājs
 vai to pieprasa komitejas locekļi ar vienkāršu balsu vairākumu.
 16. pants
 Deleģējuma īstenošana
 1.
 Pilnvaras pieņemt deleģētos aktus
 Komisijai piešķir, ievērojot šajā pantā
 izklāstītos nosacījumus.
 2.
 7. panta 4. punktā minētās
 pilnvaras deleģē uz nenoteiktu laiku, sākot ar [Office of
 Publications insert same date as in Art. 18(1) = date of entry into force of
 this Regulation], kad stājas spēkā šī regula.
 3.
 Eiropas Parlaments vai Padome var atsaukt
 7. panta 4. punktā minēto pilnvaru deleģējumu. Ar
 atsaukšanas lēmumu tiek izbeigts minētajā lēmumā
 norādīto pilnvaru deleģējums. Tas stājas
 spēkā nākamajā dienā pēc lēmuma
 publicēšanas Eiropas Savienības Oficiālajā
 Vēstnesī, vai arī vēlākā datumā, kas
 tajā norādīts. Tas neskar jau spēkā esošos citus
 deleģētos aktus.
 4.
 Tiklīdz Komisija pieņem
 deleģēto tiesību aktu, Komisija par to paziņo vienlaikus
 Eiropas Parlamentam un Padomei.
 5.
 Deleģēts akts, kas pieņemts
 saskaņā ar 7. panta 4. punktu, stājas spēkā
 tikai tad, ja ne Eiropas Parlaments, ne Padome divu mēnešu laikā
 pēc minētā akta paziņošanas Eiropas Parlamentam un Padomei,
 nav cēluši iebildumus vai ja pirms minētā termiņa
 beigām gan Eiropas Parlaments, gan Padome ir informējuši Komisiju, ka
 necels iebildumus. Šo periodu pagarina par 2 mēnešiem pēc
 Eiropas Parlamenta vai Padomes iniciatīvas.
 17. pants
 Ziņojumi
 Reizi trijos gados un pirmo reizi ne
 vēlāk kā piecus gadus pēc šīs regulas
 stāšanās spēkā Komisija iesniedz Eiropas Parlamentam un
 Padomei ziņojumu par šīs regulas piemērošanu. Ziņojumam
 vajadzības gadījumā pievieno priekšlikumus par šīs regulas
 pielāgošanu.
 18. pants
 Stāšanās spēkā
 1.
 Šī regula stājas spēkā
 divdesmitajā dienā pēc tās publicēšanas Eiropas
 Savienības Oficiālajā Vēstnesī.
 2.
 Šo regulu piemēro no [Office of
 Publications insert date = 6 months after implementation deadline for Directive
 of the European Parliament and of the Council on alternative dispute resolution
 for consumer disputes and amending Regulation (EC) No 2006/2004 and Directive
 2009/22/EC (Directive on consumer ADR as to be inserted in that
 Directive in accordance with Art 22(1) of that Directive], izņemot
 5. panta 1., 4., 5. un 6. punktu, 6. panta 1., 2. un
 6. punktu, 7. panta 4. un 5. punktu, 10. pantu,
 15. pantu un 16. pantu, kurus piemēro no dienas, kad šī
 regula stājas spēkā.
 Šī
 regula uzliek saistības kopumā un ir tieši piemērojama
 visās dalībvalstīs.
 Briselē,
 Eiropas Parlamenta
 vārdā — Padomes vārdā —
 priekšsēdētājs priekšsēdētājs
 PIELIKUMS
 Informācija, kas jāsniedz aizpildot elektronisko
 sūdzības iesniegšanas veidlapu
 (1)
 Sūdzības iesniedzēja
 nosaukums/vārds, adrese un attiecīgā gadījumā e-pasta
 un tīmekļa vietnes adrese.
 (2)
 Norādījums par to, vai sūdzības
 iesniedzējs ir patērētājs vai tirgotājs.
 (3)
 Atbildētāja puses nosaukums/vārds,
 adrese un attiecīgā gadījumā e-pasta un tīmekļa
 vietnes adrese.
 (4)
 Norādījums par to, vai
 atbildētājs ir patērētājs vai tirgotājs.
 (5)
 Preču vai pakalpojumu veids, uz kuru attiecas
 sūdzība.
 (6)
 Apsvērumi, kuri ir sūdzības
 pamatā.
 (7)
 Patērētāja pastāvīgā
 dzīvesvieta laikā, kad preces vai pakalpojumi tika
 pasūtīti.
 (8)
 Saziņas metode, ar kuru preces vai
 pakalpojumus piedāvā, un saziņas metode, ar kuras
 palīdzību bija veikts pasūtījums.
 (9)
 Attiecīgā gadījumā
 filiāles, aģentūras vai cita uzņēmuma atrašanās
 vieta, ja tirgotāja piedāvājums vai preču vai pakalpojumu
 piegāde tiek veikta vai to paredzēts veikt filiāles,
 aģentūras vai cita uzņēmuma darbības
 rezultātā.
 (10)
 Līguma valoda.
 (11)
 ADR struktūras,
 kuras tirgotājs ir apņēmies izmantot saskaņā ar
 10. panta 1. punktu Direktīvā ..../..../ES [Office of
 Publications insert number of Eiropas Parlamenta un Padomes Direktīva
 par patērētāju strīdu alternatīvu izšķiršanu un
 grozījumiem Regulā (EK) Nr. 2006/2004 un
 Direktīvā 2009/22/EK (Direktīva par
 patērētāju ADR)], ja tās ir zināmas.
 TIESĪBU
 AKTA PRIEKŠLIKUMA FINANŠU PĀRSKATS
 1. PRIEKŠLIKUMA/INICIATĪVAS
 KONTEKSTS
 1.1. Priekšlikuma/iniciatīvas
 nosaukums
 Regula par patērētāju strīdu izšķiršanu tiešsaistē. Ietekmi uz budžetu risinās, pārdalot 2012. un 2013. gada budžetu Šī darbība ir daļa no Patērētāju tiesību aizsardzības programmas 2014.–2020. gadam.
 1.2. Attiecīgās
 politikas jomas ABM/ABB struktūrā[19]
 Patērētāji
 1.3. Priekšlikuma/iniciatīvas
 būtība
 √ Priekšlikums/iniciatīva attiecas uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[20]
 ̈ Priekšlikums/iniciatīva
 attiecas uz esošas darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.4. Mērķi
 1.4.1. Komisijas daudzgadu
 stratēģiskie mērķi, ko plānots sasniegt ar
 priekšlikumu/iniciatīvu
 1.a pozīcijas
 “Konkurētspēja izaugsmei un nodarbinātībai” priekšlikuma
 mērķis ir izveidot ES mēroga sistēmu strīdu
 izšķiršanai tiešsaistē tiešsaistes pārrobežu strīdiem starp
 patērētājiem un tirgotājiem.
 1.4.2. Konkrētie mērķi
 un attiecīgās ABM/ABB darbības
 Konkrētais mērķis Nr..
 Izveidot
 ES mēroga tiešsaistes strīdu izšķiršanas IT sistēmu
 tiešsaistes pārrobežu strīdiem starp patērētājiem un
 tirgotājiem.
 Attiecīgā ABM/ABB darbība
 Patērētāji
 1.4.3. Paredzamie rezultāti un
 ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Patērētāji
 un uzņēmumi visā Eiropā varēs vienkārši,
 ātri un lēti risināt strīdus, kas rodas pēc
 tiešsaistes pārrobežu darījuma. Patērētāji varēs
 saņemt tiesību aizsardzību un kompensāciju, savukārt
 uzņēmumiem būs iespēja saglabāt reputāciju un
 izvairīties no lielām tiesāšanās izmaksām.
 1.4.4. Rezultāti un ietekmes
 rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus
 –
 Visas ADR struktūras ir jāsaista
 ar ODR platformu, un pēc tam, kad tā 2015. gada
 sākumā sāks darboties, jāizmanto tā.
 –
 To patērētāju skaits, kuri
 vēlas iepirkties tiešsaistē no citas dalībvalsts,
 2020. gadā pieaugs par 20% .
 –
 To uzņēmumu skaits, kuri labprāt
 pārdotu preces tiešsaistē citās dalībvalstīs,
 2020. gadā pieaugs par 10%.
 1.5. Priekšlikuma/iniciatīvas
 pamatojums
 1.5.1. Īstermiņa vai
 ilgtermiņa vajadzības
 Līguma
 par Eiropas Savienības darbību 114. un 169. pants.
 Patērētājiem
 un uzņēmumiem būs pieejams vienkāršs, ātrs un
 lēts veids, kā risināt strīdus par pārrobežu
 darījumiem tiešsaistē, izmantojot ārpustiesas strīdu
 izšķiršanas līdzekļus tiešsaistē.
 1.5.2. ES iesaistīšanās
 pievienotā vērtība
 Tas,
 ka nav efektīvu veidu kā risināt strīdus, ietekmē
 patērētāju uzticību attiecībā uz pārrobežu
 pirkumiem. Gan uzņēmumi, gan patērētāji skaidri
 norāda, ka bažas par iespējamām tiesību aizsardzības
 problēmām citā dalībvalstī attur tos no pārrobežu
 pārdošanas un pirkšanas un, tādējādi tiem nav
 iespējams pilnībā izmantot iekšējā tirgus
 priekšrocības. Šāda situācija liecina, ka īpaša
 uzmanība ir jāpievērš tam, lai vairotu patērētāju
 uzticību iekšējam tirgum un lai nodrošinātu līdzvērtīgus
 nosacījumus uzņēmumiem visās dalībvalstīs.
 Neskatoties
 uz nelielo pārrobežu e-komercijas darījumu skaitu,
 digitālās mazumtirdzniecības tirgus dalībvalstīs
 strauji paplašinās. Tādējādi, lai iesaistītos
 pārrobežu darījumos tiešsaistē, patērētājiem un
 tirgotājiem jo īpaši nozīmīgs ir vienkāršs, lēts
 un efektīvs ārpustiesas tiesību aizsardzības
 līdzeklis. Neviena rīcība dalībvalstu līmenī nav
 pietiekama, lai izstrādātu ES mēroga instrumentu strīdu
 izšķiršanai tiešsaistē, kas, kā norādīts
 digitālajā programmā, ir būtiski, lai sekmētu
 e-komerciju.
 Izvirzītos
 mērķus var labāk sasniegt ar pasākumiem ES
 līmenī, ņemot vērā to ietekmi un mērogu.
 Nepārprotama priekšrocība ODR izstrādei ES
 līmenī ir efektīva un atbilstīga attieksme pret
 patērētāju strīdiem, kas saistīti ar pārrobežu
 darījumiem tiešsaistē.
 Patērētāju
 rīcībā būs ātrs, lēts un vienkāršs veids,
 lai atrisinātu strīdus ar tirgotājiem neatkarīgi no tirgus
 nozares un summas lieluma. Liela daļa patērētāju pilnīgi
 neuzticas digitālajam iekšējam tirgum, neraugoties uz daudzajām
 tā priekšrocībām, piemēram, piekļuvei plašākai
 preču un pakalpojumu izvēlei; apmēram pusē no
 dalībvalstīm vairāk nekā puse no tīmeklī
 meklētajiem ražojumiem bija atrodami tikai tiešsaistē citā
 valstī; Visbeidzot efektīvāka strīdu izšķiršana
 tiešsaistē iekšējā tirgū samazinās
 patērētājiem nodarīto kaitējumu (pašlaik tas ir 0,02%
 no ES IKP) un ļaus patērētājiem veikt būtiskus
 ietaupījumus tiešsaistes darījumos, tādējādi dodot
 iespēju iegādāties papildu preces un pakalpojumus
 iekšējā tirgū. Turklāt tirgotājiem būs
 vienādas iespējas, risinot patērētāju strīdus
 visā ES, tādējādi nodrošinot līdzvērtīgus
 konkurences apstākļus.
 Vienpusējas
 darbības dalībvalstu līmenī nevar pienācīgi
 nodrošināt patērētājiem un tirgotājiem iepriekš
 minētās priekšrocības. Gluži otrādi, nekoordinēti
 dalībvalstu centieni varētu radīt nevienlīdzīgu
 attieksmi pret patērētājiem un tirgotājiem
 iekšējā tirgū un radīt dažādus patērētāju
 tiesību aizsardzības līmeņus ES. Rīcību ES
 līmenī šajā jomā atbalsta lielākā daļa ieinteresēto
 personu.
 Lai
 uzlabotu Eiropas konkurētspēju, būtiski ir atbalstīt tirgus
 dalībnieku — uzņēmumu un iedzīvotāju —
 uzticēšanos. Vienotais tirgus, kas aptver 500 miljonus
 patērētāju, kuru izdevumi veido 56 % no ES IKP, un
 vairāk nekā 21 miljonu uzņēmumu un kurš labi darbojas,
 ir pamats tam, lai saskaņā ar Stratēģijas
 “Eiropa 2020” mērķiem nodrošinātu gudru,
 ilgtspējīgu un integrējošu izaugsmi.
 1.5.3. Līdzīgas
 līdzšinējās pieredzes rezultātā gūtās
 atziņas
 Pašlaik
 ES līmenī nav IT sistēmas strīdu izšķiršanai
 tiešsaistē starp patērētājiem un tirgotājiem
 attiecībā uz pārrobežu darījumiem tiešsaistē.
 Tomēr jau ir pieejami vairāki IT rīki, kas savieno dažādus
 dalībniekus dažādās dalībvalstīs. Jaunais IT rīks
 galvenokārt balstīsies uz jau esošajiem rīkiem.
 Vissvarīgākie no tiem ir IMI IT rīks, ECC IT
 rīks un SOLVIT IT rīks.
 1.5.4. Saderība un
 iespējamā sinerģija ar citiem attiecīgajiem instrumentiem
 ODR regulas pamatā ir priekšlikums
 direktīvai par patērētāju strīdu alternatīvu
 izšķiršanu (Direktīva par patērētāju ADR).
 1.6. Ilgums un
 finansiālā ietekme
 √ Ierobežota ilguma
 priekšlikums/iniciatīva
 –
 √ Priekšlikuma/iniciatīvas
 darbības laiks: 2012.– 2020.
 –
 √ Finansiālā ietekme: 2012.– 2020.
 Beztermiņa
 priekšlikums/iniciatīva
 –
 Īstenošana ar uzsākšanas periodu no 2012.
 līdz 2014. gadam,
 –
 pēc kura turpinās normāla
 darbība.
 1.7. Paredzētie
 pārvaldības veidi[21]
 √ Komisijas
 īstenota centralizēta tieša pārvaldība
 ̈ Centralizēta netieša
 pārvaldība, izpildes uzdevumus
 deleģējot:
 –
 ̈ izpildaģentūrām
 –
 ̈ Kopienu izveidotām struktūrām[22]
 –
 ̈ valstu publiskā sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 ̈ Dalīta pārvaldība kopā ar dalībvalstīm
 ̈ Decentralizēta pārvaldība kopā ar trešām valstīm
 ̈ Pārvaldība kopā ar starptautiskām organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā “Piezīmes”.
 Piezīmes
 Piezīmju
 nav.
 2. PĀRVALDĪBAS
 PASĀKUMI
 2.1. Uzraudzības un
 ziņošanas noteikumi
 Norādīt
 periodiskumu un nosacījumus.
 Reizi
 trijos gados un pirmo reizi ne vēlāk kā piecus gadus pēc
 šīs regulas stāšanās spēkā Komisija publicē
 ziņojumu par regulas piemērošanu. Ziņojumam vajadzības
 gadījumā pievieno priekšlikumu par šīs regulas pielāgošanu.
 2.2. Pārvaldības un
 kontroles sistēma
 2.2.1. Apzinātie riski
 Budžeta
 īstenošana attiecas uz priekšizpēti un IT platformas izstrādi ODR.
 Galvenie riski ir šādi.
 Direktīva
 par patērētāju strīdu alternatīvu izšķiršanu
 (direktīva par patērētāju ADR) ir pamatā ODR
 regulai, jo ODR platforma aptvers valstu alternatīvas strīdu
 izšķiršanas sistēmas, par kurām paziņos saskaņā
 ar direktīvu. Tāpēc nepilnīga vai novēlota
 direktīvas par patērētāju ADR transponēšana
 ietekmēs ES tiešsaistes strīdu izšķiršanas sistēmas
 efektīvu darbību.
 Lai
 gan Komisija izmanto daudzus IT rīkus, ODR platforma būs viens
 no rīkiem ar vislielāko dalībnieku skaitu savienojumā un ar
 lietojumprogrammām, kas dos iespēju dalībnieku
 vajadzībām izveidot īpaši pielāgotu pieeju. Risks
 varētu būt tehniskas problēmas, kas aizkavētu platformas
 izstrādi.
 2.2.2. Paredzētās kontroles
 metodes
 Budžets
 tiks īstenots ar centralizētas tiešas pārvaldības
 palīdzību.
 Komisija
 uzraudzīs IT rīka analīzi, programmēšanu un testēšanas
 posmu. Veselības un patērētāju
 ģenerāldirektorāta vienībai, kas atbild par
 informācijas sistēmām, ir liela pieredze IT rīku
 pārvaldībā (piemēram, ECC rīks, CPCS, RAPEX),
 no kuriem daži ir līdzīgi ODR platformai (ECC
 rīks). Šāda pieredze dos iespēju savlaicīgi un
 efektīvi rīkoties, novēršot iespējamās problēmas.
 Turklāt priekšizpēte, ko veiks 2012. gadā, ļaus
 konstatēt iespējamos riskus un tehniskos sarežģījumus,
 tādējādi nodrošinot ODR platformas netraucētu
 attīstību. Notiks arī konsultācijas ar Informātikas un
 Tulkošanas ģenerāldirektorātiem par konkrētiem tehniskiem
 jautājumiem (piemēram, par automātisko mašīntulkošanu).
 2.3. Krāpšanas un
 pārkāpumu apkarošanas pasākumi
 Norādīt
 esošos vai plānotos novēršanas un aizsardzības pasākumus.
 Veselības un patērētāju ĢD
 piemēros visus regulatīvos kontroles mehānismus, kā
 arī izstrādās Komisijas jaunajai 2011. gada
 24. jūnijā pieņemtajai stratēģijai krāpšanas
 apkarošanai (CAFS) atbilstošu krāpšanas apkarošanas
 stratēģiju, lai cita starpā nodrošinātu, ka iekšējie
 kontroles pasākumi, kuri saistīti ar krāpšanas apkarošanu,
 pilnībā atbilst CAFS un ka ģenerāldirektorāta
 pieeja krāpšanas riska apkarošanā ir orientēta uz krāpšanas
 riska jomu konstatēšanu un atbilstošu reaģēšanu.
 Veicot IT aparatūras, programmatūras un
 saistīto pakalpojumu iepirkumus, Komisija ievēro finanšu regulas
 noteikumus; visiem parakstītajiem līgumiem piemēro noteikumus,
 kas paredzēti Revīzijas palātas un OLAF
 revīzijām un pārbaudēm.
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 · Esošās budžeta izdevumu pozīcijas
 Sarindotas pa
 daudzgadu finanšu shēmas izdevumu kategorijām un budžeta
 pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Izdevumu kategorija..........] || Dif./nedif. ([23]) || no EBTA[24] valstīm || no kandidāt-valstīm[25] || no trešām valstīm || Finanšu regulas 18. panta 1. punkta aa) apakšpunkta nozīmē
 1A || 17.020200 || Dif. || JĀ || NĒ || NĒ || NĒ
 · No jauna veidojamās budžeta pozīcijas Nepiemēro
 Sarindotas pa daudzgadu finanšu shēmas izdevumu
 kategorijām un budžeta pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Izdevumu kategorija ................................................] || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 || [XX.YY.YY.YY.] || || JĀ/ NĒ || JĀ/ NĒ || JĀ/ NĒ || JĀ/ NĒ
 3.2. Paredzamā ietekme uz
 izdevumiem
 3.2.1. Paredzamās ietekmes uz
 izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija: || Numur 3 || Konkurētspēja izaugsmei un nodarbinātībai
 Veselības un patērētāju ĢD || || || 2012. gads || 2013. gads || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
  Darbības apropriācijas || || || || || || || || || ||
 Budžeta pozīcijas numurs 17.020200 || Saistības || (1) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Maksājumi || (2) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Budžeta pozīcijas numurs || Saistības || (1a) || || || || || || || || || ||
 Maksājumi || (2a) || || || || || || || || || ||
 Administratīvās apropriācijas, kas tiek finansētas no konkrētu programmu piešķīrumiem[26] || || || || || || || || || ||
 Budžeta pozīcijas numurs || || (3) || || || || || || || || || ||
 KOPĀ Veselības un patērētāju ĢD apropriācijas || Saistības || =1+1a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Maksājumi || =2+2a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
  KOPĀ — Darbības apropriācijas || Saistības || (4) || || || || || || || ||
 Maksājumi || (5) || || || || || || || ||
  KOPĀ — Administratīvās apropriācijas, kas tiek finansētas no konkrētu programmu piešķīrumiem || (6) || || || || || || || ||
 KOPĀ Daudzgadu finanšu shēmas IZDEVUMU KATEGORIJAS apropriācijas || Saistības || =4+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
 Maksājumi || =5+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
 Gadījumā, ja priekšlikums/iniciatīva
 ietekmē vairākas izdevumu kategorijas: Nepiemēro
  KOPĀ — Darbības apropriācijas || Saistības || (4) || || || || || || || ||
 Maksājumi || (5) || || || || || || || ||
  KOPĀ — Administratīvās apropriācijas, kas tiek finansētas no konkrētu programmu piešķīrumiem || (6) || || || || || || || ||
 KOPĀ — Daudzgadu finanšu shēmas 1.–4. IZDEVUMU KATEGORIJAS apropriācijas (Pamatsumma) || Saistības || =4+ 6 || || || || || || || ||
 Maksājumi || =5+ 6 || || || || || || || ||
 Daudzgadu finanšu shēmas izdevumu kategorija: || 5 || “Administratīvie izdevumi”
 Miljonos EUR (3 zīmes aiz komata)
 || || || 2012. gads || 2013. gads || || || || KOPĀ
 Veselības un patērētāju ĢD ||
  Cilvēkresursi || 0,318 || 0,318 || || || || || || 0,636
  Pārējie administratīvie izdevumi || || || || || || || ||
 KOPĀ Veselības un patērētāju ĢD || Apropriācijas || 0,318 || 0,318 || || || || || || 0,636
 KOPĀ — Daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || || || || || || || || 0,636
 Miljonos EUR (3 zīmes aiz komata)
 || 2012. gads || 2013. gads || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
 KOPĀ — Daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
 Maksājumi || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
 || || || || || || || || || || ||
 3.2.2. Paredzamā ietekme uz
 darbības apropriācijām
 –
 ̈ Priekšlikums/iniciatīva neparedz darbības apropriāciju
 izmantošanu
 –
 √ Priekšlikums/iniciatīva
 paredz darbības apropriāciju izmantošanu šādā veidā:
 Saistību apropriācijas miljonos EUR
 (3 zīmes aiz komata)
 Norādīt mērķus un rezultātus || || || 2012. gads || 2013. gads || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
 REZULTĀTI
 || Rezultāta veids || Rezultātu vidējās izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais rezultātu daudzums || Kopā izmaksas
 KONKRĒTAIS MĒRĶIS Nr. 1 || || || || || || || || || || || || || || || || || || || ||
 - Rezultāts IT platforma || || || 1 || || || 1,0 || || 1,0 || || || || || || || || || || || || || 1 || 2,0
 - Rezultāts IT platformas uzturēšana || || || 1 || || || || || || || 0,3 || || 0,3 || || 0,3 || || 0.3 || || 0,3 || || 0,3 || 1 || 1,8
 - Rezultāts Priekšizpēte || || || 1 || 0,150 || || || || || || || || || || || || || || || || || 1 || 0,150
 Starpsumma — 1. konkrētais mērķis || || || || || || || || || || || || || || || || || || || ||
 KONKRĒTAIS MĒRĶIS Nr. 2 || || || || || || || || || || || || || || || || || || || ||
 - Rezultāts || || || || || || || || || || || || || || || || || || || || || ||
 Starpsumma — 2. konkrētais mērķis || || || || || || || || || || || || || || || || || || || || ||
 KOPĒJĀS IZMAKSAS || || 0,150 || || 1,0 || || 1,0 || || 0,3 || || 0,3 || || 0,3 || 0,3 || || 0,3 || || 0,3 || || 3,95
 3.2.3. Paredzamā ietekme uz
 administratīvajām apropriācijām
 3.2.3.1. Kopsavilkums
 –
 √ Priekšlikums/iniciatīva
 neparedz administratīvo apropriāciju izmantošanu
 –
 √ Priekšlikums/iniciatīva
 paredz administratīvo apropriāciju izmantošanu šādā
 veidā:
 Miljonos EUR
 (3 zīmes aiz komata)
 || 2012. gads || 2013. gads || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
 Daudzgadu finanšu shēmas 5. IZDEVUMU KATEGORIJA || || || || || || || || || ||
 Cilvēkresursi || 0,318 || 0,318 || || || || || || || || 0,636
 Pārējie administratīvie izdevumi || || 0, 030 || 0,020 || 0,030 || 0,010 || 0,010 || 0,010 || 0,010 || 0,010 || 0,130
 Starpsumma —Daudzgadu finanšu shēmas 5. IZDEVUMU KATEGORIJA || || 0, 348 || 0,020 || 0,030 || 0,010 || 0,010 || 0,010 || 0,010 || 0,010 || 0,448
 Ārpus daudzgadu finanšu shēmas 5. IZDEVUMU KATEGORIJAS[27] || || || || || || || || || ||
 Cilvēkresursi || || || || || || || || || ||
 Citi administratīvie izdevumi || || || || || || || || || ||
 Starpsumma — Ārpus daudzgadu finanšu shēmas 5. IZDEVUMU KATEGORIJAS || || || || || || || || || ||
 KOPĀ || 0,318 || 0,348 || 0,020 || 0,030 || 0,010 || 0,010 || 0,010 || 0,010 || 0,010 || 4,798
 3.2.3.2. Paredzamās
 cilvēkresursu vajadzības
 –
 ̈ Priekšlikums/iniciatīva neparedz cilvēkresursu izmantošanu
 –
 √ Priekšlikums/iniciatīva
 paredz cilvēkresursu izmantošanu šādā veidā[28]:
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || 2012. gads || 2013. gads || || || N gads
  Štatu sarakstā ietvertās amata vietas (ierēdņi un pagaidu darbinieki) ||
 17 01 01 01 (Galvenā mītne un Komisijas pārstāvniecības) || 2 (0,254) || 2 (0,254) || || || || ||
 XX 01 01 02 (Delegācijas) || || || || || || ||
 XX 01 05 01 (Netiešā pētniecība) || || || || || || ||
 10 01 05 01 (Tiešā pētniecība) || || || || || || ||
  Ārštata darbinieki (izsakot ar pilnslodzes ekvivalentu FTE)[29] ||
 17 01 02 01 (CA, INT, SNE, ko finansē no vispārīgajām apropriācijām) || 1 (0,064) || 1 (0,064) || || || || ||
 XX 01 02 02 (CA, INT, JED, LA un SNE delegācijās) || || || || || || ||
 XX 01 04 yy[30] || - Galvenā mītne[31] || || || || || || ||
 -Delegācijas || || || || || || ||
 XX 01 05 02 (CA, INT, SNE — netiešā pētniecība) || || || || || || ||
 10 01 05 02 (CA, INT, SNE — tiešā pētniecība) || || || || || || ||
 Citas budžeta pozīcijas (precizēt) || || || || || || ||
 KOPĀ || 3 (0,318) || 3 (0,318) || || || || ||
 XX ir
 attiecīgā politikas joma vai budžeta sadaļa.
 Veicamo uzdevumu
 apraksts
 Ierēdņi un pagaidu darbinieki || Tiešsaistes strīdu izšķiršanas IT sistēmas izstrāde, uzturēšana un atjaunināšana.
 Ārštata darbinieki || Nepiemēro
 Cilvēkresursi
 tiks nodrošināti, izmantojot attiecīgā ĢD darbiniekus, kuri
 jau ir iesaistīti konkrētās darbības
 pārvaldībā un/vai ir pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ĢD gada budžeta sadales procedūrā piešķirtos
 papildu resursus un ņemot vērā budžeta ierobežojumus.
 3.2.4. Saderība ar
 kārtējo daudzgadu finanšu shēmu
 –
 √ Priekšlikums/iniciatīva
 atbilst daudzgadu finanšu shēmai 2007. – 2013. gadam un 2014. –
 2010. gadam
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā
 Aprakstīt, kas jāpārplāno,
 norādot attiecīgās budžeta pozīcijas un summas.
 ..........................................................................................................................
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma[32].
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 ..........................................................................................................................
 3.2.5. Trešo personu iemaksas
 –
 √ Priekšlikums/iniciatīva
 neparedz trešo personu līdzfinansējumu
 –
 Priekšlikums/iniciatīva paredz šādu
 līdzfinansējumu:
 Apropriācijas miljonos EUR (3 zīmes aiz
 komata)
 || N gads || N+1 gads || N+2 gads || N+3 gads || Iekļaut ietekmes ilguma atspoguļošanai vajadzīgo aiļu skaitu (skat. 1.6. punktu) || Kopā
 Norādīt līdzfinansējuma struktūru || || || || || || || ||
 KOPĀ — Līdzfinansējuma apropriācijas || || || || || || || ||
 3.3. Paredzamā ietekme uz
 ieņēmumiem
 –
 √ Priekšlikums/iniciatīva
 finansiāli neietekmē ieņēmumus
 –
 ̈ Priekšlikums/iniciatīva finansiāli ietekmē:
 ̈ pašu resursus
 ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija: || Kārtējā budžeta gadā pieejamās apropriācijas || Priekšlikuma/iniciatīvas ietekme[33]
 N gads || N+1 gads || N+2 gads || N+3 gads || Iekļaut ietekmes ilguma atspoguļošanai vajadzīgo aiļu skaitu (skat. 1.6. punktu)
 .... pants || || 5. || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 ..........................................................................................................................
 Norādīt
 ietekmes uz ieņēmumiem aprēķināšanai izmantoto metodi.
 ..........................................................................................................................
 [1] Eiropas
 Patērētāju centru tīkla 2010. gada ziņojums
 liecina, ka vairāk nekā puse sūdzību (56,3%), ko saņem
 ECC-Net, bija saistītas ar e-komercijas darījumiem. Tomēr
 no 35 000 pārrobežu sūdzībām, ko ECC tīkls
 saņem 2010. gadā, 91% nevarēja nodot ADR shēmai
 citā dalībvalstī, jo nebija piemērotu ADR shēmu
 (http://ec.europa.eu/consumers/ecc/docs/2010_annual_report_ecc_en.pdf).
 [2] Pamatiniciatīva “Eiropa 2020” — Digitālā programma Eiropai – COM(2010) 245,
 13. lpp.
 [3] Komisijas
 paziņojums “Akts par vienoto tirgu ”COM (2011) 206, 9. lpp.
 [4] “Consumer
 redress in the European Union: consumers' experiences, perceptions and
 opinions” (Patērētāju tiesību aizsardzība Eiropas Savienībā
 — patērētāju pieredze, uztvere un atzinumi”, 2009. g.), http://ec.europa.eu/consumers/redress_cons/docs/cons_redress_EU_qual_study_report_en.pdf
 [5] Public
 consultation on the use of alternative dispute resolution (ADR) as a means to
 resolve disputes related to commercial transactions and practices in the EU
 (Sabiedriskā apspriešanās par alternatīvu strīdu
 izšķiršanu (ADR) kā līdzekli, lai atrisinātu
 strīdus, kas saistīti ar tirdzniecības darījumiem un praksi
 ES.) Paziņojums par atbildēm un atsauksmēm pieejams http://ec.europa.eu/consumers/redress_cons/adr_en.htm
 [6] http://www.european-consumer-summit.eu/workshops3_en.asp
 [7] Priekšlikums
 Eiropas Parlamenta un Padomes regulai par Patērētāju tiesību
 aizsardzības programmu 2014.–2020. gadam, SEC(2011) 1320
 galīgā redakcija un SEC(2011) 1321 galīgā redakcija.
 [8] OV C
 [..], [..], [..]. lpp.
 [9] Komisijas
 paziņojums “Akts par vienoto tirgu”COM (2011) 206, 9. lpp.
 [10] Eiropadomes
 2011. gada 24.-25. marta secinājumi, EUCO 10/11,
 4. lpp.; skat. arī Eiropadomes 2011. gada 23. oktobra
 secinājumi, EUCO 52/11, 1.-2. lpp.
 [11] OV L 136, 24.5.2008., 3. lpp.
 [12] OV L 12,
 16.1.2001., 32. lpp.
 [13] OV L 199,
 31.7.2007., 40. lpp.
 [14] OV L 177,
 4.7.2008., 6. lpp.
 [15] OV L [..],
 [..], [..]. lpp.
 [16] OV L 281,
 23.11.1995., 31. lpp.
 [17] OV L 8,
 12.1.2001., 1. lpp.
 [18] OV L [..],
 [..], [..]. lpp.
 [19] ABM
 — budžeta vadība pa darbības jomām, ABB — budžeta
 līdzekļu sadale pa darbības jomām.
 [20] Kā
 paredzēts Finanšu regulas 49. panta 6. punkta a) vai
 b) apakšpunktā.
 [21] Sīkāku
 informāciju par pārvaldības veidiem un atsauces uz Finanšu
 regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
 [22] Kā
 paredzēts Finanšu regulas 185. pantā.
 [23] Dif. —
 diferencētās apropriācijas, nedif. — nediferencētās
 apropriācijas.
 [24] EBTA —
 Eiropas Brīvās tirdzniecības asociācija.
 [25] Kandidātvalstis
 un attiecīgā gadījumā potenciālās
 kandidātvalstis no Rietumbalkāniem.
 [26] Tehniskais
 un/vai administratīvais atbalsts un ES programmu un/vai darbību
 īstenošanas atbalsta izdevumi (kādreizējās “BA”
 pozīcijas), netiešā pētniecība, tiešā
 pētniecība.
 [27] Tehniskais
 un/vai administratīvais atbalsts un ES programmu un/vai darbību
 īstenošanas atbalsta izdevumi (kādreizējās “BA”
 pozīcijas), netiešā pētniecība, tiešā
 pētniecība.
 [28] Ietekmi uz
 budžetu risinās, pārdalot 2012. un 2013. gada budžetu,
 cilvēkresursu vajadzības tiks nodrošinātas no
 Patērētāju tiesību aizsardzības programmas 2020. gadam.
 [29] CA
 — līgumdarbinieki, INT — pagaidu darbinieki, JED —
 jaunākie eksperti delegācijās, LA — vietējie
 darbinieki, SNE — valstu norīkotie eksperti.
 [30] Saskaņā
 ar robežlielumiem attiecībā uz ārštata darbiniekiem, ko
 finansē no darbības apropriācijām (kādreizējām
 “BA” pozīcijām).
 [31] Galvenokārt
 struktūrfondi, Eiropas Lauksaimniecības fonds lauku
 attīstībai (ELFLA) un Eiropas Zivsaimniecības fonds (EZF).
 [32] Skatīt
 Iestāžu nolīguma 19. un 24. punktu.
 [33] Norādītajām
 tradicionālo pašu resursu (muitas nodokļi, cukura nodevas)
 summām jābūt neto summām, t. i., bruto summām, no
 kurām atskaitītas iekasēšanas izmaksas 25 %
 apmērā.


type: caselaw

jurisdiction: EU

text:
 19.12.2016
 BG
 Официален вестник на Европейския съюз
 C 475/7
 Решение на Съда (трети състав) от 20 октомври 2016 г. (преюдициално запитване от Court of Appeal — Ирландия) — Evelyn Danqua/Minister for Justice and Equality, Ирландия, Attorney General
 (Дело C-429/16) (1)
 ((Преюдициално запитване - Директива 2004/83/ЕО - Минимални стандарти относно условията за предоставяне на статут на бежанец или статут на субсидиарна закрила - Национална процесуалноправна норма, предвиждаща срок от петнадесет работни дни за подаване на молба за субсидиарна закрила, считано от уведомлението за отхвърляне на молбата за убежище - Процесуална автономия на държавите членки - Принцип на равностойност - Принцип на ефективност - Добро протичане на процедурата за разглеждане на молбата за субсидиарна закрила - Добро протичане на процедурата за връщане - Несъвместимост))
 (2016/C 475/09)
 Език на производството: английски
 Запитваща юрисдикция
 Court of Appeal
 Страни в главното производство
 Жалбоподател: Evelyn Danqua
 Ответник: Minister for Justice and Equality, Ирландия, Attorney General
 Диспозитив
 Принципът на ефективност трябва да се тълкува в смисъл, че не допуска национална процесуалноправна норма като разглежданата в главното производство, която поставя молба за предоставяне на статут на субсидиарна закрила в зависимост от преклузивен срок от петнадесет работни дни, считано от уведомяването от компетентния орган за възможността за отхвърления кандидат за убежище да подаде подобна молба.
 (1) ОВ C 320, 28.9.2015 г.


type: legislation

text:
 Avis juridique important
 |
 41980D1187
 80/1187/EGKS: Beschluß der im Rat vereinigten Vertreter der Regierungen der Mitgliedstaaten der Europäischen Gemeinschaft für Kohle und Stahl vom 16. Dezember 1980 zur Eröffnung von Zollpräferenzen für die unter die Zuständigkeit dieser Gemeinschaft fallenden Waren mit Ursprung in den mit der Gemeinschaft assoziierten überseeischen Ländern und Gebieten
 Amtsblatt Nr. L 361 vom 31/12/1980 S. 0111 - 0112 Griechische Sonderausgabe: Kapitel 11 Band 28 S. 0108 Spanische Sonderausgabe: Kapitel 11 Band 14 S. 0113 Portugiesische Sonderausgabe: Kapitel 11 Band 14 S. 0113
 ++++ BESCHLUSS DER IM RAT VEREINIGTEN VERTRETER DER REGIERUNGEN DER MITGLIEDSTAATEN DER EUROPÄISCHEN GEMEINSCHAFT FÜR KOHLE UND STAHL VOM 16 . DEZEMBER 1980 ZUR ERÖFFNUNG VON ZOLLPRÄFERENZEN FÜR DIE UNTER DIE ZUSTÄNDIGKEIT DIESER GEMEINSCHAFT FALLENDEN WAREN MIT URSPRUNG IN DEN MIT DER GEMEINSCHAFT ASSOZIIERTEN ÜBERSECISCHEN LÄNDERN UND GEBIETEN ( 80/1187/EGKS ) DIE IM RAT VEREINIGTEN VERTRETER DER REGIERUNGEN DER MITGLIEDSTAATEN DER EUROPÄISCHEN GEMEINSCHAFT FÜR KOHLE UND STAHL - IN ERWAEGUNG NACHSTEHENDER GRÜNDE : DIE MITGLIEDSTAATEN HABEN UNTEREINANDER DEN VERTRAG ÜBER DIE GRÜNDUNG DER EUROPÄISCHEN GEMEINSCHAFT FÜR KOHLE UND STAHL GESCHLOSSEN . TITEL I DES BESCHLUSSES 80/1186/EWG DES RATES VOM 16 . DEZEMBER 1980 ÜBER DIE ASSOZIATION DER ÜBERSEEISCHEN LÄNDER UND GEBIETE MIT DER EUROPÄISCHEN WIRTSCHAFTSGEMEINSCHAFT ( 1 ) GILT NICHT FÜR DIE WAREN , DIE UNTER DIE ZUSTÄNDIGKEIT DER EUROPÄISCHEN GEMEINSCHAFT FÜR KOHLE UND STAHL FALLEN . ES EMPFIEHLT SICH JEDOCH , DEN HANDEL MIT DIESEN WAREN ZWISCHEN DEN MITGLIEDSTAATEN UND DEN LÄNDERN UND GEBIETEN AUFRECHTZUERHALTEN UND AUSZUBAUEN , IM EINVERNEHMEN MIT DER KOMMISSION - BESCHLIESSEN : ARTIKEL 1 DIE ZÖLLE , DIE IN DER GEMEINSCHAFT AUF DIE EINFUHR DER UNTER DIE ZUSTÄNDIGKEIT DER EUROPÄISCHEN GEMEINSCHAFT FÜR KOHLE UND STAHL FALLENDEN WAREN MIT URSPRUNG IN DEN IN ANHANG I DES BESCHLUSSES 80/1186/EWG AUFGEFÜHRTEN LÄNDERN UND GEBIETEN ANWENDBAR SIND , UND DIE ABGABEN GLEICHER WIRKUNG ODER DIE ERHEBUNG SOLCHER ZÖLLE UND ABGABEN WERDEN AUSGESETZT , WOBEI DIE BEHANDLUNG DIESER WAREN NICHT GÜNSTIGER SEIN DARF ALS DIE BEHANDLUNG , DIE DIE MITGLIEDSTAATEN SICH UNTEREINANDER GEWÄHREN . ARTIKEL 2 WAREN DER OBENGENANNTEN ART MIT URSPRUNG IN DEN MITGLIEDSTAATEN WERDEN IN DIE LÄNDER UND GEBIETE UNTER ÄHNLICHEN BEDINGUNGEN WIE DEN IN TITEL I KAPITEL 1 DES BESCHLUSSES 80/1186/EWG VORGESEHENEN EINGEFÜHRT . ARTIKEL 3 IN ALLEN FÄLLEN , IN DENEN DIE DURCHFÜHRUNG DER VORSTEHENDEN BESTIMMUNGEN ES NACH ANSICHT EINES DER MITGLIEDSTAATEN ERFORDERT , FINDEN ZWISCHEN DEN BETEILIGTEN MITGLIEDSTAATEN KONSULTATIONEN STATT . ARTIKEL 4 DIE BESTIMMUNGEN ÜBER DIE URSPRUNGSREGELN FÜR DIE ANWENDUNG DES BESCHLUSSES 80/1186/EWG GELTEN AUCH FÜR DIESEN BESCHLUSS . ARTIKEL 5 DIE MITGLIEDSTAATEN BESCHLIESSEN ETWAIGE VON EINEM ODER MEHREREN MITGLIEDSTAATEN ODER DER KOMMISSION ANGEREGTE SCHUTZMASSNAHMEN IM GEGENSEITIGEN EINVERNEHMEN . ARTIKEL 6 DIESER BESCHLUSS IST BIS ZUM 28 . FEBRUAR 1985 ANWENDBAR . ARTIKEL 7 DIE MITGLIEDSTAATEN TREFFEN DIE ZUR DURCHFÜHRUNG DIESES BESCHLUSSES NOTWENDIGEN MASSNAHMEN . ARTIKEL 8 DIESER BESCHLUSS WIRD IM AMTSBLATT DER EUROPÄISCHEN GEMEINSCHAFTEN GLEICHZEITIG MIT DEM BESCHLUSS 80/1186/EWG VERÖFFENTLICHT . ER TRITT GLEICHZEITIG MIT DEM BESCHLUSS 80/1186/EWG IN KRAFT . GESCHEHEN ZU BRÜSSEL AM 16 . DEZEMBER 1980 . DER PRÄSIDENT COLETTE FLESCH ( 1 ) SIEHE SEITE 1 DIESES AMTSBLATTS .